Centurion (voorheen Lyttelton en Verwoerdburg) is 'n stad in die Gautengprovinsie, Suid-Afrika, geleë tussen Pretoria en Johannesburg. Centurion is in 1964 as Verwoerdburg gestig, en genoem na dr. Hendrik Verwoerd, die Suid-Afrikaanse eerste minister van 1958 tot 1966. Die polities neutrale naam Centurion is later gekies, kort nadat die ANC (African National Congress) aan bewind gekom het in 1994. Dit het geen besonderse betekenis nie en is waarskynlik gekies na aanleiding van Centurion Park (nou SuperSport-park), 'n krieketstadion in die gebied. Ná afloop van die apartheidsera in 1994 is die Indiërwoonbuurt Laudium, wat vantevore deel van Pretoria was, ingelyf by Centurion. Die woonbuurt vir swart inwoners, Olievenhoutbosch, het as plakkerskamp begin en is mettertyd geformaliseer en deel van Centurion gemaak. In 2000 het die Centurion plaaslike regering deel geword van die Stad Tshwane Metropolitaanse Munisipaliteit, wat Pretoria insluit, en die dorpsraad het ontbind. Centurion is geleë op die kruising tussen die N1- (Johannesburg-Pretoria) en N14- (Krugersdorp-Pretoria) snelweë. Die R21 (Pretoria na O.R. Tambo Internasionale Lughawe) loop ook deur Centurion.


Die Danger Point-vuurtoring is 'n vuurtoring aan die suidpunt van Walkerbaai naby Gansbaai. Dit is 'n wit geverfde, agthoekige houttoring. Bartolomeus Dias het Danger Point oorspronklik Ponte de Sao Brandao genoem toe hy dit op 16 Mei 1488 besoek het. Die naam Danger Point kom van die verraderlike rif en rotse onder die wateroppervlak wat dit uiters gevaarlik vir skepe maak wat naby die kus vaar. Die vuurtoring is op 1 Januarie 1895 in gebruik geneem. 43 jaar vantevore, op 25 Februarie 1852, het die Britse troepedraer HMS Birkenhead op pad na Port Elizabeth hier op die rotse geloop. Altesaam 445 mense – soldate en hulle gesinne – het gesterf. 'n Gedenkplaat is in die muur van die toring aangebring. Lighthouses of South Africa, Danger Point, besoek op 21 Desember 2006 Koördinate: 34°37′48.8″S 19°18′10.9″O / 34.630222°S 19.303028°O / -34.630222; 19.303028 Hierdie artikel is ’n saadjie. Voel vry om Wikipedia te help deur dit uit te brei.


Swakopmundvuurtoring Swakopmundvuurtoring is 'n vuurtoring in Swakopmund aan die Atlantiese Oseaan in Namibië. Die vuurtoring is in 1903 in gebruik geneem. Die toring is 28 meter hoog, van klip en beton gemaak en silindries in vorm. Dit is in rooi en wit band geverf. Die vuurtoring was aanvanklik net 'n derde so hoog soos dit nou is en moes verhoog word nadat dorp tot so mate uitgebrei het dat dit nie meer vir skeepsverkeer sigbaar was nie. Die vuurtoring is in 1980 geëlektrifiseer. Die huidige laternhuis en roterende lig is in 1982 geïnstalleer en 'n vlekvrye staal-weerhaan in Maart 1983 opgerig. Lighthouses of South Africa, Swakopmund, Besoek op 24 Desember 2006 Wikimedia Commons het meer media in die kategorie Swakopmundvuurtoring. Hierdie artikel is ’n saadjie. Voel vry om Wikipedia te help deur dit uit te brei. Koördinate: 22°40′34″S 14°31′27″O / 22.67611°S 14.52417°O / -22.67611; 14.52417


Kerkplein is die historiese sentrum van Pretoria, Suid-Afrika by die kruising van Kerkstraat en Paul Krugerstraat. Kerkplein is in 1855 opgerig toe die President van die Zuid-Afrikaansche Republiek, Marthinus Wessel Pretorius, die stadsbeplanners, die broers Devereaux, aangesê het om 'n plein vir mark- en kerkgangdoeleindes te ontwerp. Die plein is aanvanklik ook as 'n sportveld gebruik en die verspringer Izak Prinsloo het in 1883 die eerste wêreldrekord deur 'n Suid-Afrikaner hier opgestel Die eerste kerk op die plein is in 1857 voltooi. Nadat die kerk in 1882 afgebrand het is 'n tweede Gereformeerde Kerk in 1884-85 gebou. Dit is weer in 1904-05 gesloop nadat die kerk die plein in 1899 aan die ZAR regering verkoop het wat dit weer 1905 aan die stadsraad oorhandig het. Een van die vernaamste kenmerke van die plein is 'n standbeeld van die Boere-leier en president van die Zuid-Afrikaansche Republiek Paul Kruger in die middel van die plein. Standbeelde van onbekende Boere-burgersoldate omring Kruger se standbeeld op 'n laere vlak van die voetstuk. Die standbeeld is in 1896 in opdrag van Sammy Marks deur Anton van Wouw geskep.


Mošovce (Duits: Moschotz) is 'n belangrike dorp in die hartland van Slowakye met baie historiese monumente. Dit is die geboorteplek van 'n groot Slowaakse digter, Ján Kollár. Die dorp het 'n bevolking van sowat 1 308. Kasteel – Mošovce Protestantkerk – Mošovce Katoliekkerk – Mošovce Kapelle – Mošovce Bejaard argitektuur – Mošovce Mošovce – kaart www.mosovce.sk Brosjure Inligting Drienok Geargiveer 28 Oktober 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Insulien (van Latyn insula, "eiland", omdat dit in die Eilande van Langerhans in die pankreas vervaardig word) is 'n polipeptiedhormoon. Die hormoon is betrokke by die regulering van koolhidraat-metabolisme. Dit stimuleer sintese van glikogeen in spier- en lewerselle, asook die sintese van vetsure. Dit is ook betrokke by die sintese van proteïene o.a. in spierweefsels. Insulien stimuleer ook die vervoer van glukose deur selwande, via GLUT-4 sodat dit vir stofwisseling vrygestel kan word (dit verlaag die bloedsuiker) en verhinder die afbraak van vette en glikogeen. Dit beheer saam met glukagon en adrenalien die bloedsuiker. Insulien het 'n antagonistiese werking ten opsigte van glukagon en adrenalien. Wanneer daar geen insulien in die liggaam gemaak word nie, word daar van Tipe 1 diabetes gepraat. Pasiënte wat hieraan ly benodig dan eksogene insulien (wat tipies onderhuids ingespuit word) om te oorleef. Wanneer onvoldoende insulien gemaak word en/of die liggaamselle is weerstandig teen insulien, word daar van Tipe 2 diabetes gepraat. Pasiënte met tipe 2 diabetes gebruik meestal orale medikasie (gewoonlik tablette) om die bloedglukose te beheer, maar 'n klein persentasie van gevalle benodig later insulien wanneer die orale middels onvoldende is om die bloedsuiker laag genoeg te hou.


Hemofilie is 'n naam vir enige van 'n groep oorerflike genetiese siektes wat die liggaam se vermoë om bloeding te beheer belemmer. Bloed word deur 'n netwerk van bloedvate deur die hele menslike liggaam vervoer. Wanneer weefsel beskadig word, veroorsaak die skade aan die bloedvate dat daar 'n lekkasie van bloed deur gaatjies in die bloedvate se wande is. Bloedplaatjies is klein, kernlose selle wat in die bloed sirkuleer. Elke plaatjie se deursnee is 1,5 µm tot 3 µm. Daar is 150 tot 400 miljard plaatjies in 'n liter bloed. Die plaatjies speel 'n baie belangrike rol deur saam te pak en 'n "prop" (stolsel) te vorm in die beskadigde bloedvate se wande. Hulle begin dus om die beseerde bloedvate te herstel. Bloedstollingsfaktore (bloedproteïene) soos Faktor VII en IX is dan nodig om die stolsel in posisie te hou. Wanneer 'n bloedvat beseer word, is daar vier stadiums in die vorming van 'n normale stolsel, naamlik: Die bloedvat word beskadig en die bloeding begin. Die bloedvat trek saam en verminder die vloei van bloed na die beskadigde deel.


Minerva was 'n Belgiese fiets-, motorfiets- en motorvervaardiger. Minerva word in 1897 deur Sylvain de Jong in Antwerpen gestig. MinervaCars Hierdie artikel is ’n saadjie. Voel vry om Wikipedia te help deur dit uit te brei.


Graz [graːts] (Sloweens: Gradec IPA: /gra.deʦ/), is die tweede grootste stad in Oostenryk naas Wene met 'n bevolking van 280 200 (soos op 1 Januarie 2016) en is die hoofstad van die federale staat van Stiermarke (Steiermark in Duits). Die stad het 'n lang tradisie as studentestad met vier universiteite en meer as 40 000 studente. Graz se historiese binnestad is in 1999 as 'n Unesco-Wêrelderfenisgebied verklaar. In 2003 was Graz die enigste kultuurhoofstad van Europa. Die stad is aan die Murrivier in die suidooste van Oostenryk geleë en is ongeveer 2,5 uur suid van Wene per trein of 2 uur per motor. Die stad word aan drie kante deur lae heuwels begrens. Graz was oorspronklik die terrein van 'n Romeinse fort. Die Slowene het later 'n klein kasteel gebou wat later 'n swaar verdedigde vestiging geword het. Die woord 'Gradec', waaraan Graz sy naam te danke het, het letterlik "klein kasteel" in Sloweens beteken. Die Duitse naam, Graz, is eers in 1128 gebruik. Onder Babenbergse heerskappy het die hertogte die dorp in 'n belangrike handelsentrum omskep.


Die term Java kan verwys na die volgende: In geografie: Java (eiland), Indonesië, die eiland met die hoogste bevolking in die wêreld Javaans, taal wat gepraat word op die eiland Java Java-eiland, 'n woonbuurt in Amsterdam, Nederland. Java-koffie, 'n tipe koffieplant met sy oorsprong op die eiland Java, of ook 'n slang-woord vir koffie Java, Alabama, 'n nie-geïnkorporeerde gemeenskap in Coffee County, Alabama, VSA Java, Georgië, 'n dorp in Georgië Java, New York, 'n dorp in Wyoming County, New York in die VSA Java, Suid-Dakota, 'n dorp in Walworth County, VSA; met poskode 57452 Java, Virginië, 'n dorp in Pittsilvanië, Virginië, VSA; met poskode 24565 In rekenaarwetenskap: Java (Sun), tegnologie wat ontwikkel is deur Sun Microsystems, wat insluit : Java (programmeertaal), 'n objekgeoriënteerde, hoë-vlak-programmeertaal Java virtuele masjien, die Java virtuele masjien wat Java bit-kode uitvoer Java platform Java Platform, Standard Edition Java Platform, Enterprise Edition Java Platform, Micro Edition JavaScript, 'n ander programmeertaal Java kan ook beteken: Java (orkes), 'n Franse musiekgroep Java (bordspel), 'n bordspel gebaseer op die eiland Java Java (cachaça), 'n tipe cachaça Java (dans), 'n Paryse Bal-musette dans Java Man, een van die eerste voorbeelde van Homo Erectus wat ontdek is "Java", 'n lied deur Allen Toussaint.


VfL 93 Hamburg is 'n Duitse sportklub uit Hamburg, veral bekend vir sy sokkerafdeling. Die klub is in 1893 as Freie Turnerschaft Hamburg gestig en in 1905 herdoop na Arbeiterschlagballverein Unermüdet Hamburg. In 1910 is die naam verander na VfB Hamburg en in 1926 is die huidige naam, VfL 93 Hamburg, aangeneem. Die klub moes tydens die Derde Ryk ontbind as arbeidersklub (verbied deur die Nazi’s), maar na die Tweede Wêreldoorlog is dit weer in 1947 heropgerig. In 1998 het die klub vrywillig relegasie uit die 3de-liga Regionalliga na die 5de-liga Verbandsliga aanvaar as gevolg van finansiële probleme. Amptelike klubwerf The Abseits Guide to German Soccer


'n Begroting is 'n vooruitskatting van 'n onderneming of 'n entiteit se verwagte inkomstes en uitgawes oor 'n spesifieke tydperk in die toekoms. 'n Begroting het beide 'n beplannings- en beheerfunksie. Aktiwiteite met finansiële implikasies moet beplan word en deurlopende beheer moet uitgeoefen word om te verseker dat die werklike aktiwiteite met die beplande aktiwiteite ooreenstem. 'n Begroting is gewoonlik 'n formele, geskrewe plan van toekomstige optrede wat die kategorisering van die voorgenome inkomste en uitgawes insluit en hulle aan die doelwitte koppel. Die doel van begrotings is om werk doeltreffend te help beplan, hulpbronne toe te deel en hulpbronbenutting te help beheer en moniteer. Daar is verskillende soorte begrotings, onder meer: Verkoopsbegroting — voorspelling van verwagte inkomstes uit verkope Aankoopbegroting — verwagte aankope van voorraad en stowwe Arbeidsbegroting — Verwagte personeelvoorsiening Kapitaalbegroting — Beoogde besteding aan vaste bates Navorsing- en ontwikkelingsbegroting — beoogde besteding aan ontwikkeling of verfyning van produkte, stowwe en prosedures Kontantbegroting — verwagte vloei van kontant en betalings Bedryfsbegroting — geskatte uitgawes rakende administrasie, advertensies, vervangings, en uitgawes. Wikiwoordeboek het 'n inskrywing vir begroting.


'n Groot onderneming is 'n tipe onderneming wat deur aandeelhouers besit word waar 'n direksie die onderneming bestuur en wat meer as 500 werknemers in diens het. 'n Swak entrepreneursinvloed word ervaar. Voorbeelde van groot ondernemings is private- en publieke maatskappye. Hierdie artikel is ’n saadjie. Voel vry om Wikipedia te help deur dit uit te brei.


Cygnus X-1 is 'n ruimtelike liggaam in die sterrebeeld Swaan wat waarskynlik 'n swartkolk is. Dit is minder as 300 km in deursnee, maar het tien tot twintig sonmassas. Kragtige x-strale word vinniger as elke duisendste van 'n sekonde uitgepols. Dit wentel op 'n afstand van nagenoeg 30 miljoen km om die helder, warm (30 000 K), blouerige ster HDE 226868, van nagenoeg dertig sonmassas. HDE 226868, 8 000 ligjare ver, stort oorverhitte gasse op ontsaglike skaal op die reuse-aangroeiskyf uit wat om die swartkolk wentel. Die invallende gasse word tot twee miljoen grade Celsius verhit soos dit meedoënloos na die swartkolk ingetrek word. Net voordat die gasse by die swartkolk instort, neem die hittegraad só geweldig toe, dat groot hoeveelhede x-strale opgewek word. Joubert, Gideon: Die Groot Gedagte (1997); Tafelberg, Kaapstad Hierdie artikel is ’n saadjie. Voel vry om Wikipedia te help deur dit uit te brei.


Sif Mons is 'n skild- of koepelvulkaan op Venus. Dit is vernoem na Sif, die graangodin van die Skandinawiese mitologie met haar tipiese lang goue hare. Die vulkaan is 2 km hoog en 300 km in deursnee. Dit rys uit bokant die breë plato Westelike Eistla Regio, 2 300 km lank en 2 000 km breed, 'n gebied wat waarskynlik deur die opwelling van warm materie uit die binneste van die planeet ontstaan het. NASA: Venus - Sif Mons 'n NASA-beeld van Sif Mons Joubert, G: Die Groot Gedagte (1997); Tafelberg, Kaapstad. Hierdie artikel is ’n saadjie. Voel vry om Wikipedia te help deur dit uit te brei.


Carl August Sandburg (6 Januarie 1878 – 22 Julie 1967) was 'n Amerikaanse digter, geskiedkundige, romanskrywer, balladesanger en volkskundige. Hy is in Galesburg (Illinois) van arm Sweedse immigrante-ouers gebore en in sy huis Connemara in Flat Rock (Henderson-distrik, Noord-Carolina) oorlede. Sandburg was ook 'n suksesvolle joernalis, biograaf en outobiograaf. Tydens sy loopbaan het hy twee keer die Pulitzerprys gewen: vir sy biografie oor Abraham Lincoln (Abraham Lincoln: The War Years, 1940) en sy digbundel The Complete Poems of Carl Sandburg (1950). Carl Sandburg word dikwels as die stem van die Amerikaanse Midweste en die Nywerheidstydperk genoem. Hy was 'n volksdigter, wat in sy werk 'n soort mistiese vaderlandsliefde met sosiale betrokkenheid verbind het. Baie van sy werke is aan die woelige stede van die Midweste gewy soos sy mees bekende gedig Chicago: Op die ouderdom van dertien jaar het hy die skool verlaat om as 'n arbeider geld te verdien en deur die Amerikaanse Weste te trek. Dit was die beginpunt van sy lewenslange toewyding aan sy land en sy volk.


VfB Hüls is 'n sportklub uit Marl in die deelstaat Noord-Rynland-Wesfale in Duitsland, veral bekend vir sy sokkerafdeling. Hüls is 'n stadsdeel van Marl. Die klub is op 22 Julie 1948 gestig as Eintracht Lippe en daarna in 1951 herdoop na Verein für Rasenspiele 1948 e.V. Marl-Hüls. VfR het hierna met SuS Drewer-Süd saamgesmelt in 1976 om die huidige klub tot stand te bring. Die klub se beste prestasie was toe dit die Oberliga Wesfale in 2000 gewen het. Die klub was egter nie suksesvol in daardie jaar se uitspeelwedstryde om promosie na die Regionalliga nie. Behalwe sokker het die klub ook afdelings vir roei, boks, hokkie, gimnastiek en gewigoptel. Amptelike klubwerf


Corvus kan verwys na: Kraai Kraai (sterrebeeld)


Choedjand (Tadjiks: Хуҷанд; Russies: Худжанд), tussen 1939 en 1992 Leninabad, is die tweede grootste stad van Tadjikistan ná die hoofstad Doesjanbe. Dit is geleë aan die Sirdarja-rivier aan die mond van die Fergana-vallei. Die bevolking van die stad is 149 000 (2000-sensus). Dit is ook die hoofstad van die mees noordelike provinsie van Tadjikistan. Hierdie artikel is ’n saadjie. Voel vry om Wikipedia te help deur dit uit te brei.


Myspace is 'n webwerf wat op sosiale netwerking gerig is, met 'n groot aantal gebruikers wat onder meer webjoernale, profiele, groepe, ensovoorts bou. Só 'n webtuiste word ook 'n virtuele gemeenskap genoem. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Wjatsjeslaf Dmitrijewitsj Zoedof, gebore op 8 Januarie 1942 in Bor, Gorki-oblast, Rusland, was 'n ruimtevaarder van die Sowjetunie. Hy is op 23 Oktober 1965 gekies om 'n ruimtevaarder te word. Op 14 Oktober 1976 was hy die bevelvoerder van 'n sending met die Sojoes 23 na die ruimtestasie Saljoet 5. Zoedof het op 14 Mei 1987 sy pensioen geneem. Hy is getroud met twee kinders. Toekennings of eerbewyse ontvang: Held van die Sowjetunie Pilot-Cosmonaut USSR Jubilee Medal "Twenty Years of Victory in the Great Patriotic War 1941-1945" Jubilee Medal "In Commemoration of the 100th Anniversary since the Birth of Vladimir Il'ich Lenin" Jubilee Medal "50 Years of the Armed Forces of the USSR" Medal "For Merit in Space Exploration" (Russiese Federasie)


Roelof Frederik (Pik) Botha (27 April 1932 – 12 Oktober 2018) was van 27 April 1977 tot 10 Mei 1994 (volle demokrasie in Suid-Afrika) die land se Minister van Buitelandse Sake en het die taak gehad om Suid-Afrika se binnelandse beleid van apartheid, te probeer verdedig in internasionale forums. Met 'n dienstyd van 17 jaar was hy ook een van die wêreld se langsdienende ministers van buitelandse sake. Pik Botha is op Rustenburg in die Transvaal gebore as agterkleinseun van die volksleier en ouderling in die Gereformeerde Kerk Thomas Dreyer. Dreyer het 13 kinders gehad, onder wie Christiaan Lourens, die vader van Botha se moeder, Maria Elizabeth. Hy het hom in 1953 by die departement van buitelandse sake aangesluit en het in Swede, Wes-Duitsland en in Den Haag diens gedoen. In 1974 het hy Suid-Afrika se permanente verteenwoordiger by die Verenigde Nasies geword. 'n Jaar later is hy aangestel as Suid-Afrika se verteenwoordiger in die VSA. Op 1 April 1977 word hy Minister van Buitelandse Sake.


Sint-Helenaberg (Engels: Mount Saint Helens), is 'n vulkaan in die administratiewe distrik Skamania County, Washington, VSA. Die berg maak deel uit van die Cascade-reeks. Net soos die meeste ander vulkane in die Cascade-reeks is Sint-Helenaberg 'n stratovulkaan. Hy staan by die Indiane bekend as Louwale-Clough, wat "rokende vuurberg" beteken in die taal van die Klickitat. In Engels is die berg na die Britse eerste Baron van Sint-Helena vernoem, nadat 'n Britse reisigersgeselskap die gebied op kaart neergelê het. Die vulkaan is veral bekend vanweë die groot uitbarsting op 18 Mei 1980. Dit was die mees dodelike en verwoestende vulkaanuitbarsting in die geskiedenis van die Verenigde State. 57 persone is dood en 200 huise, 47 brûe, 24 km spoorweë en 300 km paaie is vernietig. Die uitbarsting is deur 'n aardbewing van 5,1 op die Richterskaal voorafgegaan, sowel as deur die opblaas van die top van die berg, wat nou meer as 400 m laer as vantevore is. Die krag van hierdie uitbarsting is vergelykbaar met 500 keer die krag van die atoombom wat op Hirosjima laat val is.


Telefoonseks is die belewing van seks via die telefoon. Telefoonseks geskied meestal deurdat beide partye mekaar skakel en mekaar opgewonde te maak deur middel van erotiese taal. Daar gaan soms eensydige of wedersydse masturbasie hiermee gepaard. Sekslyne verskaf ook 'n diens waarby 'n telefonis die klant na sy of haar hoogtepunt praat. Daar bestaan ook seksueel getinte kontaklyne, waar die klante telefoonseks met mekaar kan hê. Dit kom ook voor dat mense via die Internet telefoonnommers uitwissel en afsprake maak om telefoonseks te hê. Paartjies wat vir lank van mekaar geskei is neem ook aan telefoonseks deel. Die klant is anoniem en kan enige seksuele voorkeur uiter Mense kan ook oor 'n groot afstand seksuele belewinge met mekaar hê Mense loop geen risiko om seksueel oordraagbare siektes op te doen nie Tiener- en ongewensde swangerskap word voorkom Mense kan deur huisgenote betrap word Egte fisieke kontak vind nie plaas nie Sekslyne is gewoonlik duur om te gebruik Hierdie artikel is ’n saadjie. Voel vry om Wikipedia te help deur dit uit te brei.


Die Palais de la Légion d’Honneur (Frans vir "Paleis van die Erelegioen"), ook Hôtel de Salm genoem, is geleë op die wesoewer van die Seine-rivier in Parys. Die gebou huisves die Museum van die Erelegioen (Musée national de la Légion d'honneur et des ordres de chevalerie) en is een van die setels van die legioen. Die paleis is tussen 1782 en 1787 gebou vir die Duitse Prins Frederik III en is ontwerp deur Pierre Rousseau. Die Franse rewolusionêre regering het die paleis genasionaliseer. Op 13 Mei 1804 het dit die hoofkwartiere van die legioen geword. Wikimedia Commons het meer media in die kategorie Palais de la Legion d’Honneur. Hierdie artikel is ’n saadjie. Voel vry om Wikipedia te help deur dit uit te brei. Koördinate: 48°51′38″N 2°19′28″O / 48.86056°N 2.32444°O / 48.86056; 2.32444


Die artikel handel oor die dorp in die Oos-Kaap, vir ander plekke met dieselfde naam, sien Jamestown. Jamestown is 'n dorpie in die Oos-Kaap, 58 km suid van Aliwal-Noord, geleë op die N6 (ou wapadroete in die 19de eeu) tussen Queenstown en Aliwal-Noord. Dit vorm deel van die Walter Sisulu Plaaslike Munisipaliteit in die Joe Gqabi-distriksmunisipaliteit. Die dorp het 'n klein, maar goeie provinsiale hospitaal. Die dorpie is genoem na Johannes Jacobus (James) Wagenaar, die eienaar van die plaas Plessieskraal waarop dit aangelê is in 1874. Dit het in 1943 munisipale status verwerf. Sedert 2018 probeer die ANC-regering die dorp se naam verander na James Calata (sekretaris-generaal van die African National Congress in 1948), soos reeds aangedui op sommige afstandborde op die N6-hoofroete. Hoofartikel: NG gemeente Jamestown. Jamestown het in 1876, twee jaar ná sy stigting, sy eerste NG kerkgeboutjie gekry. Maandelikse dienste is om die beurt deur die predikante van Aliwal-Noord en Dordrecht gehou. In 1891 stig die gemeente af, maar eers op 25 Maart 1893 kom die eerste leraar, ds.


Jamestown kan na enige van die volgende verwys: Jamestown, Oos-Kaap, 'n dorp in die Oos-Kaap, Suid-Afrika. Jamestown, Wes-Kaap, 'n dorpie in die Wes-Kaap, Suid-Afrika. Jamestown, Sint Helena, 'n hawe en die hoofstad van Sint Helena. Jamestown, Virginië, 'n dorp op die Jamestown-eiland in die staat Virginië in die Verenigde State van Amerika.


Ballet is 'n geformaliseerde vorm van dans wat sy oorsprong in die howe van die Italiaanse Renaissance het, waarvandaan dit in Frankryk en Rusland verder as 'n dansvorm ontwikkel het. Ballet is 'n hoogs tegniese en invloedryke vorm van dans en word in balletskole die wêreld oor geleer. 'n Ballet (as 'n werkstuk) word gechoreografeer en kan ook toneelspel en gebarespel insluit. Die werkstuk word ook getoonset: orkesmusiek is die algemeenste, maar sang word ook soms gebruik. Die bekendste vorm van ballet is klassieke ballet, wat bekend is vir sy tegniek en vloeiende dog presiese bewegings. Latere vorms sluit ook neoklassieke en kontemporêre ballet in. Die woord ballet is van die Italiaanse woord ballare ("om te dans") afgelei. Die oorsprong van ballet kan waarskynlik teruggevoer word tot die danstussenspele wat aan die howe van Italiaanse vorste aangebied is om gaste by groot bankette te vermaak. Een van dié feeste is in 1489 in Tortona gehou om die huwelik van die hertog van Milaan, Gian Galeazzo Sforza, met Isabella van Aragon te vier.


'n Blitsskare of kitsskare (Engels:flashmob) beskryf 'n groep mense wat volgens instruksies op 'n gegewe tyd in 'n publieke ruimte bymekaarkom, iets ongewoon doen (dikwels vir die doeleindes van vermaak, satire en artistieke uitdrukking) vir 'n kort tydsbestek en dan weer vinnig uitmekaargaan. Hulle word gewoonlik georganiseer met die hulp van digitale kommunikasie instrumente (soos selfone) of sosiale media. Die mense wat aan sodanige aksie deelneem is gewoonlik nie persoonlik aan mekaar bekend nie. Die term, wat in 2003 geskep is, word oor die algemeen nie toegepas op geleenthede en optredes wat georganiseer word vir die doeleindes van politiek (soos protes), kommersiële advertensies, publisiteitsfoefies wat skakelfirmas , of betaalde professionele persone, betrek nie. In hierdie gevalle van 'n beplande doel vir die betrokke sosiale aktiwiteit, word die term slimskare (smart mobs) dikwels eerder toegepas. Die eerste blitsskare is gedurende Mei 2003 in Manhattan deur Bill Wasik, senior redakteur van Harper's Magazine, georganiseer. Die bestaan van blitsskares was onbekend totdat Wasik 'n artikel oor die ontstaan daarvan in die Maart 2006-uitgawe van Harper gepubliseer het.


Dié artikel gaan oor katarakte van die oog. Vir ander betekenisse, sien Katarak (dubbelsinnig). Katarakte, 'n degeneratiewe verdikking/dofheid van die lens, is die hoofoorsaak van blindheid. Dit is behandelbaar en kan maklik by PGS-klinieke en -sentrums geïdentifiseer word, sowel as deur tuisversorgers omdat dit so opmerklik is. Operasies om katarakte te verwyder word op die vlak van sekondêre hospitale uitgevoer. Daar is gewoonlik 'n waglys. Diabete behoort 'n jaarlikse oogtoets vir die vroeë vorming van katarakte te ondergaan. Hierdie artikel is ’n saadjie. Voel vry om Wikipedia te help deur dit uit te brei.


Die kruisblom is 'n versierende beeldhouwerk van die Gotiese boukuns, wat as 'n spruit met kruisvormige gebladerte uitgevoer is. Kruisblomme is dikwels as die versierende spitse van torings, gewels (gewelblomme) en as sluitstene by Gotiese geboue gebruik. Rolf Toman (red.): Gotik. Architektur | Skulptur | Malerei. h.f. ullmann/Tandem 2007, bl. 504 Hierdie artikel is ’n saadjie. Voel vry om Wikipedia te help deur dit uit te brei.


Sokker, soms ook voetbal, is 'n spansport wat tussen twee spanne met elk elf spelers gespeel word, en dikwels as die gewildste sportsoort ter wêreld beskou word. Dit is 'n balspel wat op 'n reghoekige grasveld gespeel word. Die doel van die spel is om punte aan te teken deur die bal in die teenstanders se doelhok te skop. Een van die uitstaande kenmerke van die spel is dat geen spelers behalwe die doelwagter hul hande of arms mag gebruik om die bal te manipuleer nie. Die wenner is die span wat die meeste doele aangeteken het teen die einde van die wedstryd. Die moderne spel het in Engeland ontwikkel met die vorming van die Football Association, wie se reëls van 1863 die grondslag gelê het vir die manier waarop die sport vandag gespeel word. Sokker word internasionaal gereguleer deur FIFA. Die bekendste internasionale sokkerkompetisie is die Sokker-Wêreldbeker, 'n gewilde toernooi wat deur die meeste mense wêreldwyd dopgehou word. Sokker word gespeel volgens 'n stel reëls. Die spel word gespeel met 'n ronde bal en twee spanne van elf spelers elk en die twee spanne ding mee om die bal in mekaar se doelhokke in te kry om sodoende 'n doel aan te teken.


IPTV, 'n afkorting van Internet Protocol Television, verwys na die digitale verspreiding van televisieprogramme en rolprente oor 'n digitale datanet. Hiervoor word gebruik gemaak van die Internet-protokol (IP). Die verspreiding van digitale video-gegewens vereis 'n hoë oordragsnelheid van tussen 6 en 16 Mbis/s vir HDTV-programme, afhangende van die kodering. IPTV-dienste baseer dus op hoëspoed-breëbandverbindings soos ADSL2, kabelmodems of VDSL en nuut-ontwikkelde metodes van datakompressie soos VC1 en H.264. Tans is daar drie verskillende soorte IPTV: TV-uitsaaidienste, Video-op-aanvraag-dienste en internet-TV (waarmee gestoorde video's afgelaai en afgespeel kan word). Die Internet-protokol is nie beperk op die internet self nie en verwys net na die metode wat vir die verspreiding van video-gegewens gebruik word; IPTV-dienste kan ook deur optiese vesel-, kabeltelevisie- en selfoonnetwerke versprei word. IPTV word onder meer deur sy interaktiwiteit gekenmerk: Aangesien IPTV in 'n soort aanlyn-omgewing aangebied word, is bykomende dienste beskikbaar.


Die Swartwoudkoek (Duits: Schwarzwälder Kirschtorte) het sedert die dertigerjare van die 20ste eeu tot die gewildste roomkoek in Duitsland ontwikkel en staan nou ook wêreldwyd bekend. Sy hoofsaaklike bestanddele is amandel- of sjokoladedeeg, met kirsch verfynde room, kersies en gerasperde sjokolade as versiering. Die oorsprong van die koek is nie presies bekend nie; dit is ondanks sy naam moontlik nie in die Swartwoud, 'n bergagtige gebied in die suid-weste van Duitsland, uitgevind nie. Tans is daar drie teorieë ten opsigte van die koek se naam: Die versiering met gerasperde swart sjokolade lyk soos 'n swart woud en het die benaming van die koek beïnvloed. Kirsch, een van die kenmerkende bestanddele, word hoofsaaklik in die Swartwoud gedistilleer, en die koek is gevolglik na hierdie bergreeks vernoem. Daar is 'n koek met die naam "Swartwoud-koek" wat as 'n voorloper beskou kan word. Dit kom vermoedelik nie uit die Swartwoud nie. Die koek in sy huidige vorm is nie in die Swartwoud self "uitgevind" nie.


Hierdie is 'n lys van staatshoofde van Mali. Affiliasie:- ADM = "Adema" Alliance pour la Démocratie en Mali-Parti Pan-Africain pour la Liberté, la Solidarité et la Justice (Alliansie vir Demokrasie in Mali-Pan-Afrika Party vir Vryheid, Solidaritiet en Geregtigheid) -sentristies CCD = Koalisie vir Verandering en Demokrasie PARENA = Party vir Nasionale Vernuwing Mil = Militêr UDPM = Union Démocratique des Pepul Maliens (Demokratiese Unie van die Malinese Mense) US-RDA = Union Soudanais/Rassemblement Démocratique Africain (Soedannese Unie/Afrika Demokratiese Rally) n-p = onverbonde (Skuinsgedrukte datum dui de facto voortsetting van ampsbekleding aan) Kyk ook:- Regeringshoofde van Mali Koloniale hoofde van Mali lys van ampsbekleërs


Die Casamancerivier (Frans: fleuve Casamance) is 'n rivier in Senegal wat wes vloei tussen Gambië en Guinee-Bissau en in die Atlantiese Oseaan in vir omtrent 320 km (199 myl). Slegs 130 km (81 myl) daarvan is egter bevaarbaar. Hierdie artikel is ’n saadjie. Voel vry om Wikipedia te help deur dit uit te brei.


Jurgens, Jurg en Jürgen is name wat afgelei is van die naam George. George is 'n Griekse naam afgelei van die woord "georgos" wat beteken landbouer of boer. Georgos is saamgestel uit die woorde "gea" wat aarde beteken en "ergon" wat arbeid beteken. Hierdie artikel is ’n saadjie. Voel vry om Wikipedia te help deur dit uit te brei.


Witblits, wat ook as Kaapse Wingerdblits bekend staan, is 'n klare brandewyn, wat sedert die 19de eeu aan die Kaap gedistilleer is. Gewoonlik is druiwedoppe, die oorskiet van die wynmakery, vir die distillasie van dié alkoholiese drank gebruik, wat ook as uitstekende geneesmiddel bekend gestaan het. Alhoewel die Kaapse Wijnbouwersvereniging (KWV) in 1924 die monopolie op brandewyn gekry het, word kolleges en landboumuseums toegestaan om hul eie witblits te stook. Die Kleinplasie-museum naby Worcester in die Wes-Kaap distilleer byvoorbeeld egte Kaapse witblits. Die Voortrekkers van die 19de eeu het hierdie tradisie bewaar en hulle potketels saamgeneem tydens die Groot Trek. In Transvaal word nog steeds verskillende vrugte gefermenteer en gedistilleer vir die plaaslike brandewynsoort, die Mampoer.


Aartappelskyfies is dun snye aartappels, wat in diepolie, in 'n oond of in 'n mikrogolfoond gebak word. Hulle dien as bykos of versnappering en word in 'n groot aantal variante aangebied. Die eerste aartappelskyfies is vermoedelik op 24 Augustus 1853 deur George Crum, 'n kok van die Moon Lake Lodge-hotel in Saratoga Springs (New York, Verenigde State) gebak, nadat 'n gas - na bewering die bekende nyweraar Cornelius Vanderbilt - verskeie kere gekla het dat sy gebraaide aartappels te dik gesny was. Crum het die aartappels uiteindelik so dun gesny dat hulle nie meer met die vurk geëet kon word nie. Nogtans was Vanderbilt mal oor die aartappelskyfies, en hulle is voortaan onder die naam Saratoga Chips op die hotel se spyskaart gelys en het vinnig orals in Nieu-Engeland bekend geraak. Die industriële vervaardiging van aartappelskyfies begin sedert die twintigerjare van die 20ste eeu ontwikkel, nadat Herman Lay, 'n middelman uit die suide van die VSA, 'n aartappelskiller uitgevind het. Die aartappelskyfies is aanvanklik nie gekruie nie, wat hulle gewildheid nadelig beïnvloed het.


Boksburg is 'n stad aan die Oos-Rand van Gauteng, Suid-Afrika. Dit is in 1887 uitgelê om die omliggende goudmyne te bedien, en is die tweede oudste stad aan die Witwatersrand. Dit is genoem na die staatsekretaris van die Zuid-Afrikaansche Republiek, Willem Bok. Hoofrifweg het Boksburg verbind aan al die ander hoofmyndorpe aan die Witwatersrand en die Angelo Hotel (1887) het gedien as 'n skofpos. Die mynkommissaris, Montague White, het 'n groot dam laat bou wat "White's Folly" gedoop is omdat dit vir jare lank leeg was. Na 'n oorstroming was die spotdrywers stil. Hierdie 150 000-vierkante meter dam is nou die Boksburgmeer wat omring word deur groot grasperke, bome en terrasse. 'n Spoorlyn is gebou om Boksburg met Johannesburg te verbind in 1890. Boksburg vorm 'n deel van die Ekurhuleni Metropolitaanse Munisipaliteit, wat die groter Oos-Rand insluit. Volgens die 2011-sensus het Boksburg 260 321 inwoners gehad, dus die 16de meesbewoonde gebied in Suid-Afrika, waarvan 147 623 (56,7%) Swartes en 73 887 (28,4%) Blankes was.


Gimcheon (Koreaans: 김천시) is 'n stad in die provinsie Gyeongsangbuk-do in Suid-Korea, met 144,587 inwoners (2004). Gimcheon is geleë tussen die groote stade Daejeon en Daegu. Apo-eup Bongsan-myeon Buhang-myeon Daedeok-myeon Daehang-myeon Eomo-myeon Gamcheon-myeon Gammun-myeon Gaeryeong-myeon Guseong-myeon Jirye-myeon Joma-myeon Jeungsan-myeon Nam-myeon Nongso-myeon Daesin-dong Jijwa-dong Pyeonghwa-dong Seongam-dong Yanggeum-dong Yongam-dong Lys van nedersettings in Suid-Korea Amptelike webwerf van die stad Geargiveer 16 Desember 2006 op Wayback Machine Open Directory oor Gimcheon Geargiveer 4 Julie 2010 op Wayback Machine Galbijim wiki webwerf oor Gimcheon Hierdie artikel is ’n saadjie. Voel vry om Wikipedia te help deur dit uit te brei.


Die Mozart-effek kan verwys na: 'n Betwiste stel navorsingsuitslae wat toon dat 'n kortstondige verbetering (15 minute) in die uitvoering van sekere soorte verstandelike take (wat bekend staan as "tydruimtelike redenering", teweeggebring kan word as daar na sekere soorte komplekse musiek geluister word; Gepopulariseerde weergawes van die teorie wat te kenne gee dat "'n mens slimmer word as jy na Mozart luister", of dat blootstelling aan klassieke musiek in die vroeë kinderjare 'n voordelige uitwerking op verstandelike ontwikkeling het; 'n Handelsmerk van Don Campbell, Geïnk. vir 'n stel kommersiële opnames en verwante materiaal wat na bewering die effek inspan om 'n verskeidenheid doelwitte te bereik. Campbell definieer die merk as "'n inklusiewe term wat verwys na die transformerende krag van musiek in gesondheid, opvoeding en algemene welsyn. Dit verteenwoordig die algemene gebruik van musiek om stres, depressie of angstigheid te verminder; ontspanning of slaap te bevorder; die liggaam te aktiveer en die geheue of bewustheid te verbeter. Innoverende en eksperimentele aanwendings van musiek en klank kan verligting gee vir gehoorversteurings, disleksie, aandagtekortsteurnis, outisme en ander verstandelike en fisiese versteurings en beserings."


The Winter's Tale ("Die Wintersprokie") is 'n toneelstuk deur William Shakespeare. Die oorspronklike datum van die toneelstuk was vir meer as 'n halwe eeu betwis. Volgens Charles Barrel is die laatste moontlike datum 1594, maar vele ander kritici glo dat die toneelstuk een van Shakespeare se latere werke was, moontlik geskryf in 1610 of 1611. Sommige kritici, waaronder ook W.W.Lawrence (Lawrence, 9-13), beskou dit as een van Shakespeare se "probleem"-toneelstukke, aangesien die eerste drie bedrywe met intense psigologiese drama gevul is, terwyl die laaste twee bedrywe komies is en 'n gelukkige einde het. Die toneelstuk bevat ook Shakespeare se bekendste verhoogproduksie: Af, gevolg deur 'n beer, wat die dood van Antigonus beskryf. The Winter's Tale is in Afrikaans vertaal deur Eitemal. Dit is vir die eerste keer onder die titel "Die Wintersprokie" in 1975 uitgegee. Anna Neethling-Pohl het die toneelstuk ook vertaal en, alhoewel dit gereeld deur die destydse SAUK en streekrade gebruik is, is haar weergawe tans nie kommersieel verkrygbaar nie. Shaksperian Scraps, hoofstuk: "The Forman Notes" (1933).


Troilus and Cressida, of The Famous Historie of Troylus and Cresseid is 'n toneelstuk deur William Shakespeare wat uit ongeveer 1602 dateer (kort na die voltooïng van Hamlet). Dit is in twee verksillende weergawes in kwarto formaat uitgegee, beide in 1609. Dit is nie bekend of die toneelstuk ooit in die tyd opgevoer is nie, aangesien die twee uitgawes mekaar teenspreek: die een verkondig op die titelbladsy dat die toneelstuk onlangs op die verhoog opgevoer was, terwyl die ander een in sy voorwoord beweer dat dit 'n nuwe toneelstuk is wat nog nooit opgevoer was nie. Die toneelstuk word deur baie mense as ongewoon beskou. Die kwarto weergawe bestempel dit as 'n historiese toneelstuk, terwyl die Eerste folio dit saam met die tragedies kategoriseer. Die verwarring word vererger deur die feit dat die toneelstuk se bladsye, in die oorspronklike binding van die Eerste folio, nie genommer is nie en die titel heel duidelik by die inhoudsbladsy ingedruk is. Na aanleiding van hierdie bewyse glo akademici dat die toneelstuk 'n baie laat toevoeging tot die Eerste folio was en dus bygevoeg was waar daar ook al nog spasie was.


Chris Barnard verwys na: Christiaan Barnard (1922 - 2001), Suid-Afrikaanse hartsjirurg. Chris Barnard (skrywer) (1939 - 2015), Suid-Afrikaanse skrywer en digter. Chris Barnard (sokkerspeler) (1947 -), 'n Walliese professionele sokkerspeler in die 1960's en 1970’s.


Jacob Albertus Marais (2 November 1922, Vryburg – 8 Augustus 2000) was vanaf 1977 die leier van die Afrikanernasionalisties gesinde Herstigte Nasionale Party. Marais is in Vryburg, destyds in die Noord-Kaap, gebore as die sesde van agt kinders. Sy vader was een van die eerste Boere in die Vryburg-omgewing om as vrywilliger aan te meld vir die Tweede Vryheidsoorlog. Hy was ook een van die eerste krygsgevangenes toe hy in genl. Piet Cronjé se kommando gedwing is om oor te gee by Paardenberg en is in daardie hoedanigheid na St. Helena gestuur. Sy moeder het die konsentrasiekamp in Klerksdorp oorleef. Marais het sy skoolloopbaan aan die plaasskooltjie Hartbeespan begin, waarna hy aan die Hoërskool Vryburg gematrikuleer het. Daarna is hy na Potchefstroom waar hy in 1942 ’n Nasionale Diploma aan die Hoër Handelskool behaal het. In 1943 begin Marais werk as die sekretaris van die beheerliggaam van Hoër Volkskool Heidelberg. Daarna was hy vir ses maande die assistentsekretaris van die kaasfabriek op Reivilo voordat hy in diens getree het van Nigel se stadsraad.


Titus Andronicus, of The Most Lamentable Romaine Tragedie of Titus Andronicus is 'n vroeë tragedie in vyf bedrywe van William Shakespeare. Die toneelstuk is in die periode tussen 1589 en 1594 geskrywe, en die eerste gedrukte uitgawe het in 1594 verskyn. Die tipiese tragedie van die Elisabethaanse tydperk het gewoonlik historiese stof hanteer. Titus Andronicus speel hom af in die 4de eeuse Rome, maar sy verhaal en karakters is fiktief. Shakespeare is moontlik deur Seneca se antieke tragedies geïnspireer om hierdie toneelstuk te skryf; die Romeinse tragedies is gewoonlik in die pouses van gladiatore-wedstryde opgevoer en was dus gemik op bloeddorstige gehore. Aangesien die stof van Titus Andronicus ook in die 18de eeuse versies van 'n ballade en 'n populêre boek voorkom, wat moontlik op vroeëre originele teruggaan, is dit nie duidelik of Shakespeare die sentrale motief self geskep het nie. Maar selfs al het Shakespeare die motief uit 'n vroeër werk oorgeneem, was hy tog die skepper van die toneelstuk. Terwyl die mees dramatiese elemente van Titus Andronicus ooreenkomste met Senecaanse toneelstukke toon, verwys die gees en styl waarin Shakespeare die stuk geskryf het na een van die gewildste werke van die klassieke antieke letterkunde, Ovidius Naso se Metamorfose en die verkragting van Philomela.


Sint-Niklaas (Frans: Saint-Nicolas) is 'n Belgiese stad en munisipaliteit in die noordooste van die Vlaamse provinsie Oos-Vlaandere en het 'n oppervlakte van 84 km² en 76 000 inwoners (2018). Sint-Niklaas lê 17 km van Dendermonde en ongeveer 20 km van Antwerpen. Die stad beskik oor 'n spoorwegstasie wat verbindings na Lokeren, Gent, Antwerpen, Dendermonde en Brussel bied. Sint-Niklaas het in 1217 ontstaan. Die stad kry in 1804 stadstatus. Op die internasionale dag teen rassisme van die Verenigde Nasies - 21 Maart 2007 - het die Vlaamse swart politikus Wouter Van Bellingen 626 paartjies in die eg verbind. Plekke in die munisipale gebied van Sint-Niklaas is: Sint-Niklaas (stad) Belsele Sinaai Nieuwkerken-Waas Puivelde Abingdon, Verenigde Koninkryk, sedert 1967 Colmar, Frankryk, sedert 1962 Gorinchem, Nederland, sedert 1968 Lucca, Italië, sedert 1962 Schongau, Duitsland, sedert 1962 Tábor, Tsjeggië, sedert 2003 (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Stowe is 'n dorp in die Lamoille-distrik van die Amerikaanse deelstaat Vermont (Nieu-Engeland) met 4 339 inwoners volgens die sensus van die jaar 2000. Die eerste nedersetting het in 1794 ontstaan, en die dorp is in 1896 geïnkorporeer. Stowe is 'n gewilde toeristebestemming en een van die grootste ski-oorde in Nieu-Engeland. Stowe het volgens die Sensusburo van die Verenigde State 'n totale oppervlak van 188,4 vierkante kilometer (72,7 vierkante myl), waarvan 188,2 vierkante kilometer land en 0,2 vk km of 0,1 persent water. Ten opsigte van sy oppervlak is dit die grootste dorp in die deelstaat Vermont. Volgens die 2000-sensus was daar 1 905 huishoudings en 1 129 gesinne in die dorp. Die bevolkingsdigtheid was 23,1 inwoners per vierkante kilometer of 59,7 inwoners per vierkante myl. Van die bevolking was 97,51 persent Blankes, 0,28 persent Swartes, 0,37 persent Indiane, 0,44 persent Asiate, 0,23 persent van ander etniese afkoms, en 1,18 prsent van gemengde afkoms. Die gemiddelde jaarlikse inkomste van 'n huishouding was VSA-$ 52 378 en dié van 'n gesin VSA-$ 64 700.


Johan Bax van Herenthals (14 Maart 1637 – 29 Junie 1678, Kaapstad), ook geskryf as Joan Bax of Van Herentals, was van 1676 die kommandeur van die Kaap die Goeie Hoop. Hy het die destydse interim goewerneur, IJsbrand Godske opgevolg. Veeteelt het onder sy bewind floreer en hy het twee keer oorlog teen die Hottentotte verklaar. In 1669 is Joan Bax op 32 jarige ouderdom met Aletta Hinloopen, die dogter van die handelsmagnaat, regter en raadslid Jacob Fransz Hinlopen in Batavia getroud. Ter wille van sy verhoogde status as die eggenoot van 'n Hinlopen, het hy kort na sy huwelik die agtervoegsel 'Van Herenthals' tot sy eie naam gevoeg. Die naam sou hom selfs beter as sy vrou laat klink en het ook sy vader, Maurits vereer, wat hom in Hertogenbosch gevestig het, maar aanvanklik uit Herenthals in Vlaandere afkomstig was, waar die gesin 'n gerespekteerde sosiale stand beklee het. Bax het in Colombo in Ceylon diens gedoen waar hy en Aletta 'n dogter genaamd Johanna Maria Bax gehad het. Dié dogter is egter na tien maande oorlede.


Werkloosheid is die toestand waarin mense verkeer wat nie werk het nie; dit is die teenoorgestelde vorm van indiensneming. 'n Persoon is werkloos wanneer die persoon geen betaalde werk het nie. Om nie te werk nie, terwyl daar 'n behoefte aan 'n werk bestaan, kan ernstige gevolge hê, wat daartoe lei dat individue nie noodsaaklikhede soos kos en klere kan bekostig nie. Werkloosheid ontstaan gewoonlik in die meeste ekonomieë as gevolg van ondernemings wat weens verskeie redes bedryf staak of saamsmelt, 'n vermindering in die vraag na goedere en dienste ervaar, swak individuele markverwante vaardighede of te veel mense met dieselfde kwalifikasies, algemene ekonomiese agteruitgang, asook tegnologiese vooruitgang. Werkloosheid se effek word op individuele, maatskaplike en ekonomiese vlakke waargeneem. Werklose individue ervaar verhoogde spanningsvlakke as gevolg van die gepaardgaande armoede, selfbejammering en gemeenskapsoordeel. Hierdie spanning kan tot gesondheidsprobleme lei, en die verminderde bekwaamheid om 'n gesonde en gebalanseerde dieet te handhaaf of om vir gesondheidsorg te betaal, kan die individu se gesondheid verder negatief beïnvloed. Werkloosheid maak individue moedeloos en verveeld, en verminder hul selfvertroue.


In elektronika, verwys die begrip oorspraak na een van die volgende verskynsels: Die ongewenste kapasitiewe-, induktiewe- of konduktiewe koppeling van een stroombaan, deel van 'n stroombaan of kanaal tot 'n ander. Enige verskynsel waardeur 'n sein wat in een stroombaan of kanaal versend word 'n ongewenste effek in 'n ander stroombaan of kanaal veroorsaak. Met betrekking tot opnames, verwys die begrip oorspraak na die lekkasie van klank van een instrument na 'n ander mikrofoon wat voor 'n ander instrument of sanger geplaas is. 'n Algemene voorbeeld van hierdie lekkasie is die hoë-frekwensie, swaarversterkte klank van die hoofkitaar in die mikrofone van ander instrumente. In telekommunikasie kan oorspraak gewoonlik herken word as spraak of seintone wat vanaf ander persone se verbindings uitlek. As die verbinding 'n analoë verbinding is kan gedraaide draadpaarkabels help om oorspraak te verminder. Alternatiewelik kan die omskakeling na 'n digitale vorm ook bydrae om die sein minder vatbaar te maak vir oorspraak. Klankstelsel Sein integriteit Federal Standard 1037C en MIL-STD-188 'n Intel opvoedkundige skyfievertoning oor kapasitiewe en induktiewe oorspraak


1. FC Schwalmstadt is 'n sokkerklub uit Schwalmstadt in die deelstaat Hessen in Duitsland. Die huidige Schwalmstadt het in 1970 ontstaan met die amalgamasie van verskeie dorpies, onder meer Treysa en Ziegenhain. Die huidige klub het in 2003 ontstaan met die samesmelting van die sokkerafdelings van die sportklubs SV Jahn 1871 Treysa en TuSpo 1886 Ziegenhain. SV Jahn 1871 Treysa is in 1871 amptelik gestig as Turnverein Treysa . In 1921 is daar met Eisenbahnerverein Treysa saamgesmelt. Na die Tweede Wêreldoorlog is die klub op 17 Julie 1946 herstig met die huidige naam. TuSpo 1886 Ziegenhain het in 1886 ontstaan as Turnverein Ziegenhain. In 1951 het die klub met Sportverein Rot-Weiß Ziegenhain saamgesmelt om Turn- und Sportverein Ziegenhain te vorm. Die klub het tussen 1979 en 1988 in die Oberliga Hessen meegeding. TuSpo het ook die eerste rondte van die DFB-Pokal in 1982 gehaal. Die klub gebruik tans beide sy voorgangers se tuisvelde om sy tuiswedstryde op te speel. Amptelike klubwerf Amptelike klubwerf van ESV Jahn 1871 Treysa Amptelike klubwerf van TuSpo 1886 Ziegenhain Grüne, Hardy (2001). Vereinslexikon. Kassel: AGON Sportverlag ISBN 3-89784-147-9


VfB Oldenburg is 'n sportklub uit Oldenburg in die deelstaat Neder-Sakse in Duitsland. Behalwe sokker, het die klub ook afdelings vir krieket, stoei, tafeltennis, vlugbal en rugby. Die klub is op 17 Oktober 1897 as FC 1897 Oldenburg gestig en het in 1919 met FV Germania 1903 saamgesmelt om die huidige klub te vorm. Die klub het tussen 1990 en 2000 met ernstige finansiële probleme geworstel en was op 'n stadium onder administrasie. In 2004 het die Oldenburger Cricket Club, wat in die Duitse krieket-Bundesliga op die hoogste vlak meeding, by die klub aangesluit as die klub se krieketafdeling. Die klub se beste prestasie was om tussen 1942 en 1945 in die Gauliga Weser-Ems op die hoogste vlak mee te ding. In die 1950’s het die klub ook 'n paar seisoene op die hoogste vlak in die Oberliga Noord deurgebring. In 1992 het die klub promosie na die Bundesliga met 1 punt gemis. Die klub het sedert 1920 sy tuiswedstryde in die Donnerschweestadion (Die Hölle des Nordens - "Die hel van die Noorde") gespeel, maar moes die stadion in 1990 verkoop om van sy skuld te delg.


Cornelis Jacob van de Graaff (* 30 November 1734 – † 21 April 1812) was een van die latere Hollandse goewerneurs van die Kaap. Hy is in 1784 tot goewerneur van die Kaap die Goeie Hoop benoem en kom die volgende jaar op 5 Januarie in die Kaap aan. In September 1787 stel hy 'n verslag op oor die verdediging van die Kaap: "Memorie Concerneerde het Defensieweesen aan de 'Caap de Goede Hoop' door C.J. van de Graaff by het opperbestuur in Nederland ingediend." In 1788 vertoef 'n kommissie, deur die State-Generaal na die oorsese gebiede uitgestuur, aan die Kaap. Sy verslag, gedagteken 25 September 1789, word in die Rijksargief in Nederland bewaar. Die Here XVII van die Verenigde Oos-Indiese Kompanjie het bevind dat Van de Graaff dikwels sy bevoegdhede oorskry het en dat die kolonie op geldelike gebied veral in 'n benarde posisie verkeer het. In 1791 rig die Here XVII 'n resolusie aan die goewerneur en die raad, met baie streng bepalinge en bevele om dadelik alle militêre arbeid te staak.


Die Cape Times is 'n Kaapstadse oggendblad wat op 27 Maart 1876 deur F.Y. St. Leger as die eerste dagblad in die land opgerig is. Dit was die eerste dagblad in Suid-Afrika en die enigste tot en met die verskyning van die Natal Mercantile Advertiser (tans die Daily News) twee jaar later. Die koerant het jare lank om sirkulasie met Die Burger meegeding, maar die stryd uiteindelik laat in die 20ste eeu verloor. Die sirkulasie was in 1974 byvoorbeeld 77 262 (toe een uit elke 14 Kapenaars dit gekoop het), maar in 2008 net 51 258 (toe net een uit elke 68 Kapenaars dit nog gekoop het). In die derde kwartaal van 2012 het dit 'n nuwe laagtepunt in die naoorlogse tydperk bereik met gemiddelde daaglikse verkope van 34 523 Die koerant het tradisioneel die Verenigde Party en met die party se verdwyning die Progressiewe Federale Party ondersteun, hoewel sy huidige standpunt meer onafhanklik is. Dit word tans uitgegee deur Independent News & Media. Lys van Suid-Afrikaanse dagblaaie Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.


Banket is 'n dorpie noord van Harare in Zimbabwe met 'n geraamde bevolking in 2007 van 9 503. 'n Soort gouddraende rots is deur die vroeë prospekteerders "banket" genoem omdat dit gelyk het na 'n Hollandse soetvleis met die naam. Die dorpie het ontwikkel as 'n sentrum vir 'n aantal kleims wat uitgesteek is op so 'n rif. Tot en met die ineenstorting van die landbou in die land sedert 2000 was dit 'n sentrum vir die landbou met veral tabak en mielies as die vernaamste produkte. Mayhew, Vic (red.), Reader’s Digest Illustrated Guide to Southern Africa, The Reader’s Digest Association South Africa (Pty.) Limited, Kaapstad, 1980. Hierdie artikel is ’n saadjie. Voel vry om Wikipedia te help deur dit uit te brei.


Nigel is 'n myndorp in Gauteng, Suid-Afrika. Dit lê aan die oostelike rand van die groter Oos-Randgebied en is 14 km noordoos van Heidelberg. 'n Prospekteerder het in 1886 goud op die plaas Varkensfontein ontdek en die Nigel Gold Mining Company gestig. Die plaas het aan PJ (Lang Piet) Marais behoort. Die dorp is eers in 1909 gestig en in 1912 amptelik as dorpsgebied geproklameer. 'n Teorie vir die oorsprong van die dorp se naam is dat dit kom uit die boek The Fortunes of Nigel deur sir Walter Scott, wat die prospekteerder ten tyde van die goudontdekking sou gelees het. Die dorp wat rondom die myn ontwikkel het, het die naam uit Scott se boek behou. Mynbou en swaar nywerhede speel vandag nog 'n groot rol in die dorp se ekonomie. Nigel het in 2000 deel geword van die veel groter Ekurhuleni Metropolitaanse Munisipaliteit, wat die grootste deel van die Oos-Rand insluit. Die distrik is 960 km2 groot. Die belangrikste produkte wat verbou word, is mielies, beeste, varke en pluimvee. Daar is 'n gevestigde fabriek, Union Carriage & Wagon, wat spoorwegwaens vir Transnet bou.


Hierdie artikel handel oor die taal. Vir die etniese groep, sien Kopte. Die Koptiese taal (Bohairies: ⲙⲉⲧⲣⲉⲙ̀ⲛⲭⲏⲙⲓ met.rem.ən.khēmi, Sahidies: ⲙⲛⲧⲣⲙⲛⲕⲏⲙⲉ mənt.rəm.ən.kēme, Grieks: Μετ Ρεμνχημι Met Rem(e)nkhēmi) het regstreeks ontwikkel uit die Egiptiese taal, 'n selfstandige tak van die Afro-Asiatiese tale wat in hiërogliewe en die Hieratiese en Demotiese alfabette geskryf is. Die Koptiese alfabet is 'n gemodifiseerde vorm van die Griekse alfabet, waarby sommige letters - afhanklik van die verskillende dialekte - uit die Demotiese skrif ontwikkel is. Kopties het geleidelik ook elemente van ander tale oorgeneem. Die bloeitydperk van Kopties was in die tydperk tussen 200 en 1100. Die laaste historiese verwysings na 'n Koptiese omgangstaal dateer uit die 17de eeu. Kopties dien nog steeds as die liturgiese taal van die Kopties-Ortodokse Kerk. Die Koptiese taal het ná die kerstening van Egipte in die 3de en 4de eeu uit die Demotiese taal ontwikkel en het ook ná die Arabiese verowering van Egipte nog enkele eeue die omgangstaal in die land gebly. Met die propagering van Arabies is die taal egter tussen die 10de en 13de eeu grootskaals verdring en het as omgangstaal in die 17de eeu uitgesterf.


Thomas Crapper (gedoop 28 September 1836; oorlede 27 Januarie 1910) was 'n loodgieter en oprigter van Thomas Crapper & Co. Ltd. in Londen. Ten spyte van alle legendes, het Crapper nie die moderne spoeltoilet uitgevind nie. In die ou tyd was dit gebruiklik dat 'n loodgieter sy naam aan 'n produk ontleen al was hy self nie die uitvinder daarvan nie. Crapper het wel enkele patente gehad wat tot op hede nog bestaan en in gebruik is. Crapper het baie werk vir die koninklike familie gedoen. Die woord 'crap' was al in die 16e eeu in die Engelse taal in gebruik gewees. Dit is 'n Nederlandse leenwoord: "krappe" wat "kaf" beteken. Wikimedia Commons het meer media in die kategorie Thomas Crapper. (en) McConnell, Anita (2004), "Crapper, Thomas (1837–1910)", Dictionary of National Biography, Oxford University Press, http://www.oxforddnb.com/view/article/55389, besoek op 10 November 2008  Hierdie artikel is ’n saadjie. Voel vry om Wikipedia te help deur dit uit te brei.


Die Hoër Meisieskool La Rochelle in die Paarl is een van die oudste meisieskole in die land. Dit is reeds in 1860 met 40 meisies as seminarium vir jonge dames geopen vir die dogters van die burgers en boere in die Paarlse distrik. In 1872 word prof. Jan de Villiers (Jan Orrelis) hoof van die skool, wat hy die Paarlse Meisieseminarium noem. Hy beklee die pos tot en met sy aftrede in 1890. Dr. Andrew Murray, 'n groot voorstander van Afrikaans as onderrigmedium, word toe niedoserende hoof. Die skool word snaaks genoeg hernoem tot die Hugenote-Hoërskool, in wese 'n uitbreiding van Murray se Hugenote-kollege op Wellington. 'n Amerikaner, mej. Virginia Lee Pryde, word aangestel om die skool te bestuur en onder haar leierskap styg die leerdertal van 80 tot 240 in 1899. Die laerskool is later jare in die oorspronklike gebou van die hoërskool gehuisves. Die hoërskool, wat 'n groot terrein in die middel van die dorp in Faurestraat gekry het, se leerdertal in 2009 was 537 en die skoolhoof mev. A. Lochner. Die skool is parallelmedium met ietwat meer Afrikaanse as Engelse leerders.


FC 08 Villingen is 'n Duitse sokkerklub uit Villingen-Schwenningen in die deelstaat Baden-Württemberg. Die klub is op 1 Oktober 1908 gestig as FC Villingen 08. Die klub het in 1920 met Athleten-Club Germania Villingen saamgesmelt, maar die twee klubs het later weer uitmekaar gegaan. Die span het tussen 1927 en 1931 in die Bezirksklasse Oberbaden gespeel, destyds die hoogste klas. Die klub het in die 1930’s 'n speler vir die nasionale span opgelewer (die enigste tot dusver), Hermann Gramlich. Gramlich is egter in 1942 in Rusland oorlede tydens die Duitse inval gedurende die Tweede Wêreldoorlog. In 1939 het die span weer op die hoogste vlak in die Gauliga meegeding. Die klub is na die Tweede Wêreldoorlog herstig as ASV Villingen en het direk na die oorlog in die Oberliga meegeding, op daardie stadium die hoogste vlak. Die klub se tuisveld was tussen 1920 en 1960 die Stadion Waldstraße. Op 15 Oktober 1960 is die nuwe tuisveld, die Friedengrundstadion, ingewy met plek vir 16 000 toeskouers, insluitend 800 sitplekke en 2 500 onderdak staanplekke. FC Villingen 08, in: Hardy Grüne (2001): Vereinslexikon.


Die Silwermyn-natuurreservaat vorm deel van die Tafelberg Nasionale Park in Kaapstad, Suid-Afrika. Dit beslaan dele van die bergreeks van die Kaapse Skiereiland van Kalkbaaiberge tot by Constantiaberg. Hierdie gebied is 'n belangrike bewaringsgebied vir die inheemse fynbos. Ou Kaapse Weg loop deur die reservaat en verdeel dit in 'n noordelike en suidelike deel. Die Silwermyn-reservoir op die noordelike deel is gebou in 1898 om water te voorsien aan Kaapstad. Die Suid-Afrikaanse Vloot se hoofkwartiere is op die lae hange van Silwermynberg. Die laaste van die dennebome wat vroeër hier voorgekom het, is uitgehaal na 'n groot vuur in die gebied in 2000. Die Silwermynrivier, wat begin in die reservaat en tot by Clovelly loop, is die enigste rivier in die Kaapse Skiereiland waarvan die hele loop nêrens deur 'n ontwikkelde gebied gaan nie. Die gebied is gewild vir stap, piekniek en bergfietsry. Daar is sandsteengrotte in die reservaat en rotsklimroetes op Muizenberg. Silwermyn is 'n voormalige stasie vir die versameling van inligting vir, onder andere, 'n projek genaamd ECHELON. Echelon was 'n hoogs geheime wêreldwye projek bedryf deur die Amerikaanse weermag.


Ugie is 'n dorpie in die destydse Noordoos-Kaap aan die suidelike voet van die Drakensberg, 21 km suidwes van Maclear. Dit het ontwikkel uit 'n sendingstasie, wat in 1863 deur die sendeling eerw. William Murray by Gatberg gestig is. Hy het dit genoem na die Ugierivier in Skotland, waar hy gebore is. Die dorp is in 1885 gestig en het in 1916 'n bestuursraad gekry. Die dorpie is bekend om sy groot, nie-kerklike weeshuis wat in 1918 deur ds. M.T.R. Smit tot stand gebring is vanweë die verwoestende griep-epidemie van daardie tyd, om sorg te bied aan kinders wat deur die epidemie wees gelaat is. Dit is in 1987 na Port Elizabeth verskuif omdat Ugie betreklik afgeleë is. Vir hoofartikel sien NG gemeente Ugie Die gemeente van die Nederduitse Gereformeerde Kerk is op 14 Februarie 1903 van Mthatha, afgestig. Die nuwe gemeente het bestaan uit Ugie, Maclear, Tentkop, Mount Fletcher en Gubenxa. Die ledetal was maar klein en die gemeente het sy eiesoortige probleme gehad. Die paaie was ook so sleg dat huisbesoek per perd gedoen moes word. Die eerste leraar was ds.


Hierdie artikel handel oor die Oos-Kaapse dorp. Vir die dorp in Limpopo naby Tzaneen, sien Burgersdorp, Limpopo. Burgersdorp (vroeër Burghersdorp gespel) is 'n dorp in die Oos-Kaapse Middellande van groot geskiedkundige belang en vandag een van die mees vooruitstrewende dorpe in die Noordoos-Kaap en een van die min plattelandse dorpe wat in stand gehou word. Die dorp is aan die Stormbergspruit geleë, 359 km noordwes van Oos-Londen. Dit is oorspronklik op die plaas Klipfontein, wat op 27 Desember 1847 deur ene Gert Buytendach gekoop is, aangelê . Dit is so genoem ter ere van burgers wat diens gedoen het tydens die Sewende Grensoorlog van 1846 tot 1847, of moontlik omdat die burgers dit op hulself geneem het om die dorpie tot stand te bring en nie op die kerk of staat gewag het nie. In 1869 is 'n Teologiese Seminarium hier tot stand gebring deur die Gereformeerde Kerke van Suid-Afrika met prof. Dirk Postma as die eerste rektor. Hy was ook die eerste leraar van die Gereformeerde kerk Burgersdorp, wat op 21 Januarie 1860 in die pakhuis van 'n winkel gestig is omdat daar groot teenkanting was teen die skeuring in die Kaapse Kerk.


Kanadadag (Engels: Canada Day, Frans: Fête du Canada) is die Nasionale Dag van Kanada ter herdenking van die stigting van die Dominium van Kanada op 1 Julie 1867. Dit is 'n openbare vakansiedag wat jaarliks op 1 Julie deur alle provinsiale regerings en die oorgrote meerderheid van die sakewêreld dwarsoor die land gevier word. Kanadadag is vir baie Kanadese 'n dag vir buitemuurse aktiwiteite in die vroeë Kanadese somer. Dit is ook die belangrikste patriotiese vakansiedag van die land en word dikwels ook "Kanada se verjaarsdag" genoem, veral in die populêre pers. Alhoewel dit die datum is waarop die huidige Kanadese grondwet in werking getree het, word met die eerste dag in Julie nie die presiese datum van Kanada se onafhanklikwording of stigting gevier nie. Die dag herdenk eerder die begin van die totstandkoming van die Kanadese konfederasie as gevolg van die Britse Noord-Amerika-wet (Engels: British North America Act). Die Britse parlement het ook ná die jaar 1867 nog groot invloed op die regering van Kanada uitgeoefen, en baie van die land se huidige provinsies het nog nie bestaan nie.


Spraak is wanneer klanke of gebare gemaak word sodat twee of meer individue met mekaar kan kommunikeer. Hierdie kommunikasie kan óf verbaal wees, soos wanneer mense woorde gebruik om te kommunikeer, of dit kan nie-verbaal wees, wanneer 'n individu sekere aksies uitvoer met die doel om te kommunikeer. Diere praat ook met mekaar vir kommunikasie, maar hierdie vorme van kommunikasie is nie altyd so ingewikkeld soos wat dit by mense is nie. In baie gevalle word spraak gekompliseer deurdat die spreker iets sê, maar iets anders daarmee bedoel. Wikimedia Commons het meer media in die kategorie Spraak. Wikiwoordeboek het 'n inskrywing vir spraak. Hierdie artikel is ’n saadjie. Voel vry om Wikipedia te help deur dit uit te brei.


SF Köllerbach is 'n sportklub uit Püttlingen in die deelstaat Saarland in Duitsland, veral bekend vir sy sokkerafdeling. Behalwe sokker, het die klub ook nog 'n drafafdeling. Köllerbach vorm deel van Püttlingen en was tot 1974 'n onafhanklike dorp. Die klub is in 1931 gestig, maar het die eerste keer in 1969 op die Duitse sokkerradar verskyn toe daar na die 1. Amateurliga Saarland op die 3de vlak gepromoveer is. Die klub het egter na 2 seisoene weer na die laer ligas verdwyn en kon eers in 2002 weer na die Verbandsliga Saarland promoveer. Das deutsche Fußball-Archiv historical German domestic league tables (in German) eufo.de European football club profiles and current team rosters Fussballdaten.de


Religieuse en LaVeyaanse Satanisme Organisasies wat met Satanisme geassosieer word Kerk van Satan Eerste Sataniese Kerk Bekende figure Anton LaVey | Blanche Barton | Peter H. Gilmore | Peggy Nadramia | Karla LaVey Verwante konsepte Die Pad van die Linkerhand | Pentagonale Revisionisme | Suitheisme | Oorlewing van die Sterkste | Objektivisme | Might Is Right Boeke en publikasies The Satanic Bible | The Satanic Rituals | The Satanic Witch | The Devil's Notebook | Satan Speaks! | The Black Flame | The Church of Satan | The Secret Life of a Satanist | The Satanic Scriptures Anton Szandor LaVey, gebore Howard Stanton Levey (11 April 1930 – 29 Oktober 1997) was die stigter en Hoëpriester van die Kerk van Satan en daarnaas ook 'n skrywer, okkultis, musikant en akteur. Hy is die skrywer van The Satanic Bible en die stigter van die LaVeyaanse Satanisme, 'n sintese van sy persoonlike beskouing van die menslike natuur en die insigte van 'n aantal filosowe wat wysgerige denkrigtings soos materialisme en individualisme voorgestaan het. LaVey het ten opsigte van sy leerstellings nie aanspraak gemaak op "bonatuurlike inspirasie" nie.


Mongolië, amptelik die Mongoolse Staat (Mongools: Монгол улс in Mongoolse Cyrillies; ᠮᠣᠩᠭᠣᠯ ᠤᠯᠤᠰ [mɔŋˈɢɔɮ ʊɮs] in Mongoolse skrif; Latynse alfabet: Mongol uls), is 'n landingeslote land in Sentraal-Asië en lê tussen Rusland in die noorde en die Volksrepubliek China in die suide. Die hoofstad en grootste stad is Ulaanbaatar (ook bekend as Oelan Bator, Russies: Улан-Батор), waar sowat 45% van dié land se bevolking woon. Mongolië het in 2020 'n bevolking van 3 353 677 gehad en beslaan 'n oppervlakte van 1 566 000 km². Volgens oppervlakte is Mongolië naas Kasakstan die grootste land wat deur land omring word. Albei lande lê net sowat 37 km uitmekaar. Daarbenewens is Mongolië die ylbevolkste land ter wêreld. Mongolië se gebied is ongeveer gelyk aan dié van die historiese gebied Buite-Mongolië en die term word soms gebruik om die onafhanklike land van die aangrensende Chinese outonome gewes Binne-Mongolië te onderskei. Die land se noorde word oorwegend gekenmerk deur steppe, terwyl die suide deur die Gobiwoestyn oorheers word.


Poudre B (vanuit Frans: Poudre Blanche, wat "wit poeier" beteken) was die eerste rooklose kruit vir gebruik in vuurwapens. Dit is in 1886 deur 'n Franse chemikus genaamd Paul Vieille uitgevind. Dit is gemaak deur twee vorme van nitrosellulose (kollodion en skietkatoen) wat met etanol en eter saggemaak is saam te knie. Dit is dan in dun velle uitgerol en in vlokke gesny of deur 'n stempel gedruk. Dit is dan daarna uitgedroog. Poudre B is drie keer kragtiger as buskruit en het nie soveel rook tydens ontsteking laat ontstaan nie en daarom het dit 'n groot taktiese voordeel ingehou en is dit dus vinnig deur die Franse Regering in gebruik geneem. Voor die bekendstelling van Poudre B kon 'n troep soldate glad nie meer hulle teikens sien na 'n paar sarsies afgevuur is nie, terwyl hulle eie posisie baie duidelik sigbaar was as gevolg van die groot rookwolk wat oor hulle gehang het. Die kragtiger poeier het ook 'n hoë trompsnelheid moontlik gemaak wat beteken het dat koeëls 'n laer trajek gehad het en daarom ook 'n verder reikafstand.


Usāma ibn Muhammad ibn Awad ibn Lādin, bekend as Osama bin Laden (Arabies: أسامة بن محمد بن عوض بن لادن الحضرمي الكندي, ʾUsāmah bin Muḥammad bin ʿAwaḍ bin Lādin al-Ḥaḍramī al-Kindī; 10 Maart 1957, Riaad, Saoedi-Arabië – 2 Mei 2011, Abbottabad, Pakistan) was 'n terroris en die geestelike leier van verskillende djihadistiese groepe soos byvoorbeeld al-Kaïda. As moedjahid het Bin Laden met Amerikaanse steun teen die Sowjet-inval in Afghanistan geveg. Sedert 1994 was hy staatloos en is in 1999 op die Federal Bureau of Investigation (FBI) se lys van 10 mees gesoekte voortvlugtiges (Ten Most Wanted Fugitives) geplaas. Verskeie bewyse verbind hom met die terreuraanvalle van 11 September. Bin Laden het byvoorbeeld net vóór 11 September aan kollegas gesê dat hy besig is met 'n groot operasie teen die Verenigde State van Amerika (VSA). Drie van die kapers is vervolgens regstreeks met Bin Laden en al-Kaïda verbind. Een is ook as 'n sleutelfiguur geïdentifiseer in die bomaanvalle op die Amerikaanse ambassades in Nairobi en Dar-es-Salaam in 1998, sowel as die aanval op die Amerikaanse oorlogskip die USS Cole in 2000.


'n Ioon is 'n atoom of 'n groep saamgehegte atome wat een of meer elektrone verloor of bygekry het, wat veroorsaak dat hulle 'n positiewe of negatiewe lading kry. 'n Ioon wat slegs uit een enkele atoom bestaan word 'n monatomiese ioon genoem. 'n Negatiewe ioon, wat meer elektrone in die elektronskil het as wat dit protone in die atomiese nukleus het, word 'n anioon genoem (omdat dit tot anodes aangetrokke is). 'n Positiefgelaaide ioon, wat minder elektrone as protone besit, word 'n katioon genoem (omdat dit tot katodes aangetrokke is). 'n Poliatomiese anioon wat suurstof bevat word soms 'n oksi-anioon genoem. 'n Anioon, van die Griekse woord ἄνω, wat "op" beteken, is 'n ioon met meer elektrone as protone, wat dit 'n netto negatiewe lading gee (aangesien elektrone negatief gelaai is en protone positief gelaai is). 'n Katioon, van die Griekse woord κάτω, wat "af" beteken, is 'n ioon met minder elektrone as protone, wat dit 'n positiewe lading gee.


Microsoft Windows is die naam van 'n reeks bedryfstelsels wat deur Microsoft ontwikkel en versprei word. Microsoft het die eerste weergawe van Windows in November 1985 vrygestel as 'n toevoeging tot MS-DOS om aan die groeiende belangstelling in grafiese gebruikerskoppelvlakke te voldoen. Mettertyd het Microsoft Windows die persoonlike rekenaarmark begin domineer en bedryfstelsels soos OS/2 en Mac OS uit die kussings gelig. Teen 2004 het Microsoft Windows ongeveer 90% van die wêreld se persoonlike rekenaars bedryf. Windows 95 Windows 98 Windows 2000 Windows ME Windows XP Windows Vista Windows 7 Windows 8 Windows 8.1 Windows 10 Windows 11 (en) "Listing of available Windows 7 language packs". Msdn.microsoft.com. Besoek op 5 April 2014. Wikimedia Commons het meer media in die kategorie Microsoft Windows. (en) Amptelike webwerf Geargiveer 1 Junie 2015 op Wayback Machine (en) Amptelike blog


Die Bloukransrivierbrug is 'n boogbrug langs die Tuinroete met 'n lengte van 451 meter en 'n horisontale span van 272 m. Die brug troon 216 m oor die bedding van die Bloukransrivier uit. Dit is 'n enkelboog-betonbrug wat tussen Februarie 1980 en Junie 1983 gebou is. Bloukransrivierbrug is die langste betonboogbrug in Afrika. Die N2 nasionale pad gaan oor die brug, wat die grens tussen die Oos- en Wes-Kaap vorm, tussen Nature's Valley en Coldstream. Dit is sowat 43 km oos van Plettenbergbaai — 'n ent anderkant die tolpad, as mens oos ry. Indien mens vanuit Port Elizabeth se rigting ry, is die brug 20 km wes van Stormsrivier. Daar word gereeld rekspronge (bungee jumping) van die brug af gemaak. Dit is per slot die hoogste reksprong ter wêreld. Bobbejaansrivierbrug Groot Stormsrivierbrug Grootrivierbrug Van Stadensrivierbrug HAT Taal-en-feitegids, Pearson, Desember 2013, ISBN 978-1-77578-243-8 Padlangs deur Suid-Afrika. 2010. ISBN 978-1-77007-751-5 Passes & Poorts. Getaway. Marion Whitehead. ISBN 978-1-77009-805-3 Wikimedia Commons het meer media in die kategorie Bloukransrivierbrug. Koördinate: 33°58′02.1″S 23°38′42.6″O / 33.967250°S 23.645167°O / -33.967250; 23.645167


Die woord mite kom van die Griekse woord mythos wat oorspronklik woord of storie beteken het. Daar is baie teorieë wat probeer verduidelik waarom mense mites vertel en glo. Daar is egter konsensus dat mites simboliese verhale is wat probeer om (vir die mens) onverklaarbare dinge op te los. Só verduidelik mites in baie gevalle die oorsprong van die wêreld, die oorsprong van kultuur en die menslike samelewing, natuurverskynsels en wat met mense gebeur wanneer hulle sterf. Net soos drome is mites in die mens se verbeelding geskep en kan dit nie letterlik geïnterpreteer word nie. Mites word eerder as metafore vir en simbole van die werklikheid beskou. Hoofartikel: Mitologie. In nasies se mitologië dwarsoor die wêreld is daar temas wat oor en oor voorkom. Die skeppingsmites, wat verklaar hoe die wêreld ontstaan het, is die kern van meeste mitologieë. Dan is daar die mites wat die onsigbare dele van die heelal, die tuiste van bonatuurlike wesens, gode en heilige voorouers beskryf. In die wêreld se mitologië vertel en ken bonatuurlike wesens en gode dikwels hul eie lewensmites. Mites vertel hoe die eerste mens ontstaan het, waarom mense sterf en hoe die aarde se bestaan, soos ons dit ken, gaan eindig.


Lugtemperatuur is die meting van hoe koud of warm die lug is. Die son is die bron van alle hitte-energie. Die son se energiegolwe beweeg deur die atmosfeer sonder om dit te verhit. Wanneer hierdie golwe die aarde bereik, absorbeer die grond die energie in die vorm van hitte en straal dit terug na die atmosfeer. Die atmosfeer word dus van onder af verhit. 'n Termometer is 'n instrument wat lugtemperatuur meet. Temperatuur word gewoonlik in grade Celsius (°C) aangegee. Maksimum- en minimumtermometers word algemeen gebruik. Dit is termometers wat in pare gebruik word, met merkers wat die hoogste en laagste temperatuur aandui. Hierdie termometers moet telkens nadat die temperature gemeet is, weer teruggestel ("reset") word sodat hulle gereed is vir 'n volgende lesing. Die maksimumtermometer is 'n kwik-in-glas-termometer omdat kwik geskik is om hoë temperature mee te meet. Die minimumtermometer is 'n alkohol-in-glas-termometer omdat alkohol geskik is om lae temperature mee te meet. 'n Termograaf meet die lugtemperatuur op 'n voortdurende basis. Hierdie artikel is ’n saadjie. Voel vry om Wikipedia te help deur dit uit te brei.


Cardiff (Engels: [ˈkɑːrdɪf], luister (hulp·inligting); Wallies: Caerdydd, [kairˈdiːð] of [kaˑɨrˈdɨːð], luister (hulp·inligting)) is die hoofstad en grootste stad van Wallis. Cardiff lê aan die Walliese suidkus aan die Kanaal van Bristol in die geskiedkundige graafskap Glamorgan en word in administratiewe opsig as 'n eenheidsstad bestuur. Nog tot in die vroeë 19de eeu was Cardiff 'n taamlik klein nedersetting wat eers met die industrialisering van die gebied bekendheid verwerf het as 'n belangrike uitvoerhawe vir steenkool. Uiteindelik het dit tot die grootste Walliese stad gegroei en is vandag 'n belangrike kulturele, geskiedkundige en sportsentrum in die Verenigde Koninkryk en sy 14de grootste nedersetting. Cardiff het in 1905 stadstatus gekry en het in 1955 die hoofstad van Wallis geword. Die stad spog met ’n kasteel, katedraal en universiteit, en die Millennium-stadion, waar belangrike rugbywedstryde gespeel word. Die naam Cardiff is 'n verengelsing van die Walliese naam Caerdydd. Die oorsprong van hierdie naam bly onduidelik; Caer beteken "fort" of "kasteel", maar die presiese betekenis van Dydd in hierdie konteks is nie bekend nie.


Wayne Barnes (gebore 20 April 1979) is 'n Engelse internasionale rugbyskeidsregter. Hy het in April 2005 'n professionele skeidsregter geword waarvoor hy 'n loopbaan in die regte laatvaar het. Barnes is die jongste skeidsregter wat nog ooit tot die Paneel van Nasionale Skeidsregters in Engeland aangestel is nadat hy die posisie in 2001 op 'n ouderdom van slegs 21 verkry het. Hy het op agtjarige ouderdom rugby begin speel en as skeidsregter begin opteer toe hy 15 was. Hy is tans 'n gereelde skeidsregter in die Guinness Premiership, en het as skeidsregter opgetree vir wedstryde in die Heineken Beker en die European Challenge Cup. In 2006 het Barnes sy toetsdebuut as skeidsregter gemaak toe hy in drie wedstryde in die eerste Stille Oseaan Vyf-Nasies en in die Italië v Frankryk wedstryd in die 2006 2006 Ses-Nasies opgetree het. Voor dit was hy skeidsregter by die 2003 onder 19 Rugby Wêreld Kampioenkap in Parys, die 2005 Under 21 Rugby Wêreldkampioenskap in Argentinië en hy was die Engelse verteenwoordiger op die Sewesreeks van Desember 2003 tot Maart 2005. In April 2007, is aangekondig dat Barnes een van die drie Engelse skeidsregter by die 2007 Rugby Wêreldbeker sal wees.


Mont Ventoux (in Oksitaanse Provensaals: Mont Ventor, afgelei van die oorspronklike Latynse Venturi) is 'n bergpiek in die département Vaucluse (Provence, Suid-Frankryk), sowat 20 kilometer noordoos van Carpentras. Die berg se noordelike kant grens aan die département Drôme. Mont Ventoux maak deel uit van die Massif des Baronnies in die Provensaalse Vooralpe-gebied, maar verrys nogtans as 'n eensame bergpiek op 'n hoogte van 1 912 meter. Dit is die hoogste bergpiek in die gebied wat byname soos "Reus van Provence" of "Die Kaal Berg" dra. Unesco het Mont Ventoux en sy omgewing in 1990 tot biosfeerreservaat verklaar om die oorlewing van sy ryk verskeidenheid flora te verseker. Soos die Franse naam al aandui (venteux beteken "winderig"), word die bergpiek deur die groot windsnelhede gekenmerk wat hier optree, veral sodra die Mistral met gewoonlik meer as 100 kilometer per uur waai, en op 19 November 1967 is daar selfs windsnelhede van 320 km/h aangeteken. Die pad oor die berg word dikwels vanweë die sterk plaaslike winde gesluit.


Rheineck is 'n dorpie in die Wahlkreis (kiesafdeling) van Rheintal in die Kanton St. Gallen in Switserland. "Arealstatistik Standard - Gemeinden nach 4 Hauptbereichen". Besoek op 13 Januarie 2019. "Ständige Wohnbevölkerung nach Staatsangehörigkeitskategorie Geschlecht und Gemeinde; Provisorische Jahresergebnisse; 2018". 9 April 2019. Besoek op 11 April 2019. Hierdie artikel is ’n saadjie. Voel vry om Wikipedia te help deur dit uit te brei.


Percival Colin "Percy" Montgomery OIS (gebore 15 Maart 1974 in Walvisbaai, Suid-Afrika, nou deel van Namibië) is 'n rugbyspeler wat as heelagter vir die Springbokke gespeel het, asook van 2005 tot 2007 in die Curriebeker vir die Natal Haaie en vir die Sharks in die Super 14. Hy het vir Westelike-Provinsie en die Stormers gespeel voor hy in 2002 na Wallis verhuis het. Daar het hy by Newport RFC en in 2003 by die Newport Gwent Dragons aangesluit ná die herorganisering van Walliese rugby op 'n streeksgrondslag. Ná die 2004–2005 Noordelike Halfrond-seisoen het hy na Suid-Afrika terugkeer om weer in sy geboorteland rugby te speel. Montgomery het vir die eerste keer in 1997 vir die Springbokke uitgedraf en teen 2001 het hy reeds in 50 toetswedstryde vir Suid-Afrika gespeel. Sy Springbokloopbaan is egter deur sy skuif na Wallis onderbreek aangesien spelers op daardie stadium slegs vir die Springbokke kon speel as hulle in Suid-Afrika gebaseer was. Ná 'n verandering in beleid is hy in 2004 deur die nuwe afrigter Jake White teruggeroep in 'n jaar waarin hy in 11 toetswedstryde gespeel het en 'n belangrike rol gespeel het in die Bokke se herstel ná die insinking van die tydperk wat dit voorafgegaan het.


Montenegro de Cameros is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Miño de Medinaceli is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Momblona is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


The Lord of the Rings: The Fellowship of the Ring is 'n 2001-fantasierolprent deur die regisseur Peter Jackson. Dit is die eerste aflewering van die The Lord of the Rings-rolprenttrilogie en is gebaseer op die gelyknamige eerste volume van J. R. R. Tolkien se epiese letterkundige fantasie, The Lord of the Rings. Jackson het die projek in 1995 begin as 'n twee-delige verwerking van Tolkien se werk. Oor die volgende ses jaar het die projek uitgebrei tot drie rolprente wat oor 'n 15-maand periode in Nieu-Seeland verfilm is. Tussen aanhangers word die titel van die rolprent dikwels verkort tot "FotR". Die Donker Heer, Sauron, is op soek na die Een Ring, wat gebruik kan word om "Middle-earth" (Afrikaans: Middel-aarde) te verower. Die Ring het in die hande van die klein hobbit, Frodo Baalens, beland en hy moet dit vernietig om sodoende ook Sauron en sy magte te vernietig. Die lot van Middel-aarde is op die spel soos Frodo en sy agt kamerade die genootskap, of "fellowship" van die ring vorm.


Liberius was die 36ste pous van die Rooms-Katolieke Kerk en die eerste een wat (nog) nie heilig verklaar is nie. Die ”St.” in die onderskrif van die afbeelding is dus foutief. Oor die persoon van Pous Liberius is omtrent niks bekend nie. Op 17 Mei 352 volg hy Pous Julius I op en regeer tot sy dood op 24 September 366. Hy word opgevolg deur Pous Damasus I. Die naam ‘Liberius’ beteken “die vrye”. Sy pontifikaat word gekenmerk deur die geweldige interne stryd met die Ariane, waarvan keiser Konstantius II een was. Die keiser het die pous afgeset en Teenpous Felix II aangestel, omdat die Pous saam met Eusebius van Vercelli, Dionisius van Milaan en Lucifer van Cagliari geweier het die verwerping van Athanasius, patriarg van Alexandrië te bekragtig. Tydens die stryd is Pous Liberius verban na Beroea in Trasië en daar word deur sekere antieke skrywers beweer dat hy in ballingskap afvallig geword het, terwyl ander die teenoorgestelde beweer. Sien die skakel na die “Catholic Encyclopedia” onder eksterne skakels vir volle besonderhede oor die aangeleentheid.


Die Roemeense nasionale rugbyspan (Roemeens: Echipa națională de rugby a României) is die nasionale rugbyspan van Roemenië en verteenwoordig dié land tydens internasionale wedstryde (toetswedstryde). Dié span se bynaam is Stejarii (“die eike”). Rugby word in Roemenië geadministreer deur die Roemeense Rugbyfederasie (Federația Română de Rugby, FRR) wat in 1931 gestig is. Roemenië word deur Wêreldrugby as ’n vlak twee-span erken. Daarmee behoort Roemenië aan die beste Europese rugbyspanne naas die Sesnasies. Die Roemeense rugbyspan is tans (Maart 2022) 17de op Wêreldrugby se wêreldranglys gelys. Roemenië het in 1919 sy eerste toetswedstryd teen die Verenigde State gespeel. Roemenië was nes Italië oor dekades heen een van die sterkste Europese spanne buite die destydse Vyfnasies. Hulle het tydens die Europese Nasiesbeker tien titels ingepalm, 19-keer as naaswenner en 15-keer op die derde plek geëindig. Gedurende hul bloeitydperk in die 1980’s het hulle herhaaldelik daarin geslaag om groot rugbynasies soos Frankryk, Wallis en Skotland te klop. Ná die omverwerping van die Kommunistiese Ceaușescu-diktatuur is die span van sy vrygewige finansiële befondsing ontneem en het ’n swak fase betree wat tot vandag toe aanhou.


Damasus I was die 37ste pous van die Rooms-Katolieke Kerk. Pous Damasus I is in 304 waarskynlik in die stad Idanha-a-Nova (Lusitania, Hispania) wat tans in Portugal is of in Guimarães (tans in Portugal) in Gallaecia (nou Galicië, Spanje) gebore, die seun van 'n Spaanse priester met die naam Antonius. Sy ma se naam was Laurentia. Op 1 Oktober 366 volg hy Pous Liberius op en regeer tot sy dood op 11 Desember 384. Hy word opgevolg deur Pous Siricius. Die naam ‘Damasus’ beteken “van Diamant”. Aanhangers van Pous Liberius het die diaken Ursinus as teenpous gekies en geweld en bloedvergieting gebruik om te probeer om hom op die troon van St. Pieter te plaas. Die stadsprefek van Rome Vettius Agorius Praetextatus het Damasus as die wettige pous erken en Ursinus na Keulen verban. Ursinus is later toegelaat om na Milaan terug te keer, maar hy is verbied om naby Rome te kom. Die teenpous het volgehou om Damasus te bekamp en self 'n klag van owerspel teen hom gebring in 378, maar Damasus is deur keiser Gratianus vrygespreek asook deur 'n sinode van 44 biskoppe wat in Rome plaasgevind het en waar sy aanklaers geëkskommuniseer is.


Die Kanadese Dollar (ISO 4217-kode: CAD) is die amptelike geldeenheid van Kanada. Gewoonlik word afkortings soos die dollar-teken $ of C$ of CAD$ gebruik om na die Kanadese Dollar te verwys en dit van ander lande se dollar-geldeenhede te onderskei. Terwyl die International Organization for Standardization (ISO) se kode CAD (drie letters sonder monetêre simbole) algemeen gebruiklik is, is daar ook ander afkortings en simbole soos C$ (wat deur die Kanadese regering volgens The Canadian Style Guide aanbeveel en ook deur die Internasionale Monetêre Fonds gebruik word), Can$ en CDN$ (volgens Editing Canadian English) vir die Kanadese geldeenheid. Die Kanadese Dollar word in 100 sent opgedeel. Die Kanadese Dollar is die monetêre basis vir die Kanadese ekonomie, en alle munte word deur die Koninklike Kanadese Munt geslaan, terwyl die Canadian Bank Note Company en BA International Inc alle banknote in opdrag van die Bank of Canada/Banque du Canada druk. Die geskiedenis van Kanada se geldeenheid weerspieël die verswakkende ekonomiese bande met die Verenigde Koninkryk en die belangrikheid van sy toenemende handel met die Verenigde State.


George Eastman is in 1854 in Waterville, New York gebore. Toe hy vyf jaar oud was, het sy gesin na Rochester verhuis, waar sy pa die Eastman Kommersiële Kollege begin het. Na sy pa se dood het die Eastmans finansieel gesukkel en George moes skool op die ouderdom van 14 verlaat om sy gesin by te staan. Eastman het entoesiasties geraak oor fotografie toe 'n kollega voorgestel het dat hy foto's moet neem tydens sy vakansie. Die fotografietoerusting was egter die grootte van 'n losstaande rekenaar en Eastman het begin eksperimenteer met toerusting wat minder omslagtig is. Hy het alles wat hy oor die onderwerp kon kry, gelees en, met 'n formule uit 'n Britse tydskrif, het hy begin eksperimenteer met droëplaatemulsies teenoor die nat plate wat op daardie stadium in gebruik was. Hy het sy droëplaatformule in Amerika en Engeland gepatenteer en 'n masjien ontwikkel vir die vervaardiging van 'n groot aantal plate en in 1880 begin om droë plate aan ander fotograwe te verkoop. In 1885 het Eastman die eerste kommersiële rolfilm vervaardig wat deursigtig en buigsaam was.


Die bonsende rooi bal animasie (onder) bestaan uit hierdie ses rame. Die animasie beweeg teen tien rame per sekonde. Animasie is die vinnige vertoning van 'n reeks beelde van tweedimensionele kunswerke of modeleposisies in 'n poging om die illusie van beweging te skep. Dit is dus 'n optiese illusie wat waargeneem word as gevolg van die volharding van visie en kan geskep en gedemonstreer word op verskillende maniere. Die algemeenste metode van vertoning is as 'n rolprent of videoprogram, alhoewel daar ook verskeie ander vorms bestaan waarop animasie voorgestel kan word. Animasie is 'n rolprentmedium, alhoewel dit dikwels (foutiewelik) as 'n genre beskou word. Animasierolprente kan egter tot enige rolprentgenre behoort, vanaf wetenskapsfiksie en fantasie tot drama en komedie. Alhoewel animasie 'n kamera, klank, kleur en stemme gebruik, gebeur al die bewegings, toneelspel, beligting, kostumering en stelinkleding eerstens op papier. Die beste plek om animasie te plaas is in die strokiesprent kategorie. Strokiesprente is 'n opvolgende of voortvloeiende kuns (sequential art). Dit beteken dat die kunstenaars 'n storie vertel deur middel van getekende panele wat mekaar opvolg.


Hierdie artikel behoort versmelt te word met Lys van Suid-Afrikaanse ordes, dekorasies en medaljes. 'n Nuwe stelsel van nasionale ordes, die hoogste eerbewys wat die President kan toeken aan landsburgers en buitelanders wat belangrike bydraes tot die land gemaak het, is in 2002 in Suid-Afrika bekendgestel. 'n Nuwe stelsel van nasionale ordes, die hoogste eerbewys wat die President kan toeken aan landsburgers en buitelanders wat belangrike bydraes tot die land gemaak het, is in 2002 in Suid-Afrika bekendgestel. Die ordes word toegeken deur die President, bygestaan deur die Direkteur-Generaal in die Presidensie, wat ook dien as die Registrateur van Nasionale Ordes, en die Advieskomitee oor Nasionale Ordes. Die nuwe ordes is geskep in die gees van die simboliese stappe weg van Suid-Afrika se verlede van haat, uitsluiting en diskriminasie op grond van geslag, kleur en geloof. Van die hoofmomente op hierdie pad was reeds die hys van die nuwe Suid-Afrikaanse vlag in 1994 en die indiensneming van 'n nuwe heraldiese wapen op 27 April 2000. Hiermee is 'n nuwe perspektief gebore wat Afrika en sy simbole erken in die geboorte van 'n nuwe Suid-Afrika.


Geomorfologie bestudeer die ontwikkeling van sowel bestaande as vervloë landskappe, byvoorbeeld klowe en eskarpe wat ontstaan het deur die geologiese prosesse van verwering en erosie. Die Drakensberge en die Visrivier-canyon in Namibië is goeie voorbeelde van geomorfologiese verskynsels. Die geomorfologie is 'n vertakking van die aardrykskunde wat 'n studie maak van landvorme en hul verandering. Die reliëf van die aardoppervlak is nie onveranderlik nie. Berge, dale en vlaktes is die resultaat van vormende kragte in die aarde en 'n aantal gelykmakende prosesse op die oppervlak. Die proses van oppervlakverandering gebeur so stadig dat dit nie maklik binne die bestek van 'n leeftyd waargeneem kan word nie. Die enigste tekens dat daar sulke prosesse aan die gang is, is aardbewings, grondverskuiwings en vulkaniese uitbarstings. Invloede van buite wat landvorme kan verander, is onder andere die baie stadige aantasting van die gesteente aan die aardoppervlak deur verwering. Riviere speel byvoorbeeld 'n baie belangrike rol in die uitskuur van dale en die vorming van valleie. In die hoër bergstreke, en veral in gebiede anderkant die hoër breedtegrade, geskied die vorming van die aardoppervlak in groot mate deur gletserwerking.


Dikwels is dit nodig om die atomiese sinne verder te ontleed in die ekwivalent van naamwoorde en werkwoorde. So kan ons die individu Andries aandui met a, die eienskap of aksie "om te gaan" met G( ), en die sin "Andries gaan" met G(a). Ons noem a 'n objeksimbool of konstante en G( ) 'n eenledige predikaat- of relasiesimbool. Enige letters kan gebruik word. In die predikaatlogika sal ons ons eerste argument hierbo só skryf: (1) G(a) Ú G(b) (2) ¬G(a) (3) G(b) Twee- en drieledige predikaatsimbole word gebruik om relasies tussen twee of drie objekte of individue uit te druk: P(a,b) kan beteken "a is groter as b"; en Q(a,b,c) kan beteken "a en b is onderskeidelik die pa en die ma van c". Verder het ons nog name, genoem veranderlikes, nodig.


Akupunktuur ("Aku" is die Latynse term vir naald en "punktuur" is 'n ander woord vir prikking) is 'n pseudowetenskap wat as 'n 4 000 jaar oue omstrede alternatiewe medisynestelsel uit China ontstaan het. Dit is gebaseer op die geloof dat daar senuweeverbindings tussen die liggaamsorgane en die veloppervlak is, alhoewel daar geen bewyse hiervoor is nie. Verder word daar geglo dat wanneer 'n orgaan siek is, ontstaan daar gevoelige akupunktuurpunte op, of net onder, die vel. Die redes vir die ontstaan van sulke punte en hul aard is nie duidelik nie. Akupunktuur behels die stimulasie van hierdie punte met dun naalde om die vloei van energie te herstel. Daar is geen bewyse van die onstaan en aard van hierdie energie nie. Om stimulasie in die hand te werk, word die naalde in die rondte gedraai nadat dit in die vel gesteek is. Daar is praktisyns wat 'n ligte elektriese stroom deur die naalde stuur, eerder as om dit te draai. "Kama-Akupunktuur", waarin die akupuntuur uitgevoer word sonder om naalde te gebruik, het die selfde resultate as akupuntuur met naalde.


Minerale is stowwe, en veral vastestowwe, wat op 'n natuurlike wyse in die aardkors voorkom. Hulle kom net gedeeltelik met sintetiese vastestowwe ooreen wat chemies vervaardig word. Daar is talle sintetiese vastestowwe wat nie in die aardkors aangetref word en daar is minerale wat moeilik of ontmoontlik is om chemies te vervaardig. Verder bevat minerale gewoonlik onsuiwerhede. Minerale is gewoonlik kristallyne elemente of verbindings van elemente, maar hulle is gewoonlik mengkristalle deur die teenwoordigheid van opgeloste onsuiwerhede en die hoeveelheid en die aard van die onsuiwerhede kan van vindplek tot vindplek verskil. Minerale vorm in hidrotermale are, in vulkaniese en metamorfe gesteentes, en ook as die produk van verdamping. Minerale word geïdentifiseer op grond van hul kristalstruktuur, habitus, kleur, streep, glans, deursigtigheid, fluoressensie, hardheid, vastheid, splyting, breuk en relatiewe digtheid. Minerale word hoofsaaklik geklassifiseer as silikate, gedeë elemente, sulfiede, oksiede, haliede, karbonate of sulfate. Van die belangrikste minerale word hier bespreek. Minerale is elemente of kristallyne verbindings van elemente wat op 'n natuurlike wyse in die aardkors voorkom.


Belgrado (Serwies: Beograd / Београд, [beǒɡrad], luister (hulp·inligting), letterlik: "wit vesting") is die hoofstad en grootste stad van Serwië. Die stad het 'n bevolking van 1 166 763 in 2015 gehad en beslaan 'n oppervlakte van 359,96 km². Belgrado is in 279 v.C. deur die Romeine as Singidunum gestig en is aan die monding van die Savarivier in die Donau geleë. Bajrakli-moskee (Belgrado) Novi Beograd Partizan Belgrado Rooi Ster Belgrado Wikimedia Commons het meer media in die kategorie Belgrado. (en) Toerisme-inligting oor Belgrado op Wikivoyage (sr) Amptelike webwerf (en) "Belgrade". Encyclopædia Britannica. Besoek op 9 Maart 2019. Hierdie artikel is ’n saadjie. Voel vry om Wikipedia te help deur dit uit te brei.


Die Central News Agency-prys vir Letterkunde (CNA-prys, CNA-prys vir Letterkunde) was 'n belangrike jaarlikse letterkunde-toekenning in Suid-Afrika. Dit was vernoem na die CNA-boekwinkelketting. Dit erken prosa en poësie, in beide Engels en Afrikaans.


Kwaaihoek is 'n rotsagtige skiereiland wat halfpad tussen die dorpe Boesmansriviermond en Boknes aan die suidkus van die provinsie Oos-Kaap van Suid-Afrika geleë is. Die naam verwys na die sterk wes- en ooswinde van die Indiese Oseaan wat op die hoogste plato van die skiereiland waai. Op 12 Maart 1488 het die Portugese seevaarder Bartolomeu Dias tydens sy terugvaart na Portugal hier 'n kalksteenkruis (Portugees: padrão) opgerig sodat Kwaaihoek as die oudste monument in Suid-Afrika beskou word. Met die oprigting van kruise het die Portugese verkondig dat hulle die eerste was wat nuwe waters binnegevaar het. Die gebruik van hierdie kruise, wat uit Portugese kalksteen gebeitel en in Lissabon gegraveer is, is deur koning João II ingestel. Presies 500 jaar na die eerste kruis op Suid-Afrikaanse grondgebied in Kwaaihoek geplaas is, is op 12 Maart 1988 weer 'n swaar kruis na die plek van die oorspronklike monument gedra. Die replika-kruis is op inisiatief van Joaquim Seiro de Brito, vise-president van die Portugese Ontdekkersraad gekap en ter geleentheid van die vyfeeufees ter herdenking van Dias se landing aan die Kaaplandse kus aan boord van 'n replika-karveel na Suid-Afrika verskeep.


'n FTP-kliënt is 'n rekenaarprogram waarmee lêers via die FTP-protokol met 'n FTP-bediener uitgeruil kan word (beide oplaai en aflaai). Bekende FTP-kliënte vir Microsoft Windows sluit in: WS-FTP, CuteFTP en FileZilla. Vir Mac OS X is daar Cyberduck, 'n bekende oopbron kliënt. Meeste bedryfstelsels (soos UNIX en Linux) het 'n ingeboude FTP-kliënt wat deur die 'ftp'-opdrag uitgevoer kan word. Baie webblaaiers het ook (soms beperkte) FTP-funksionaliteit. Firefox het byvoorbeeld 'n plugin, genaamd FireFTP Geargiveer 29 Mei 2008 op Wayback Machine, wat Firefox 'n volwaardige FTP-kliënt kan maak. FTP bied geen enkripsie nie en word as onveilig beskou. As enkripsie vereis word, kan SCP, 'n program wat SSL-enkripsie inspan, gebruik word om lêers veilig te ontvang of te versend.


Boergondië (Frans: Bourgogne; Duits: Burgund) is 'n saggies golwende landskap in die hartland van die latere Frankiese Ryk wat sy naam aan die Boergondiërs te danke het, 'n Germaanse stam wat in die 5de eeu n.C. hul oorspronklike tuisland in Agter-Pommere aan die Oossee verlaat het om hulle in die vrugbare Saônevallei te vestig en hier hul eie koninkryk te stig. Die Boergondiese Koninkryk is in die 6de eeu deur die Franke verower. Boergondië, wat oorspronklik deur Kelte en later deur 'n Gallo-Romeinse bevolking bewoon is, is later verdeel, waarby die westelike deel as Hertogdom van Boergondië (Frans: Duché de Bourgogne) en die oostelike deel as Graafskap van Boergondië (Frans: Comté de Bourgogne) voortbestaan het. Die Hertogdom van Boergondië is die bekendste van hierdie twee geweste. Die Hertogdom van Boergondië het in 1542 as die Generaliteit van Boergondië (Généralité de Bourgogne) 'n provinsie van Frankryk onder die Franse kroon geword, terwyl die Graafskap van Boergondië voortbestaan het as die provinsie Franche-Comté, letterlik vry graafskap.


Maguelone is 'n voormalige biskopstad geleë in die département Hérault en is die ligging van 'n antieke katedraal . Die stad Maguelone is deur die Wesgote gestig maar is in 737 deur die Franke vernietig. Die île de Maguelone eiland het as gevolg van sy maklik verdedigbare posisie op 'n sandbank tussen 'n lagune en die see die setel van 'n biskop geword. Die hedendaagse stad Villeneuve-lès-Maguelone is hier op die vasteland gebou. Die biskoppe het geskuil in die antieke stad van Subtantion wat tans nie meer bestaan nie. Maguelone is deur die biskop Arnaud (1030-1060) herbou. In 1172 het die Graafskap van Melgueil oorgegaan in die hande van die Huis van Toulouse. Die reg om geld te munt (wat sous melgorien genoem is) het in die lys van Grawe van Melgueil verskyn wat gerenuiieer, die regte aan Pous Innocentius III wat dit aan biskop Guillaume III van Autignac (1204-1216) beleen het op 14 April 1215. Sodoende het die Graafskap van Melgueil in die hande van die biskoppe van Maguelone geland. Die biskoppe het te staan gekom voor die opkoms van die Huis van Aragon wat besit van Montpellier bekom het.


Bwaba (enkelvoud: Bwa) is 'n etniese groep in Burkina Faso en Mali, wat 'n bevolking van omtrent 300 000 mense het. Die Bwaba se taal is Buamu. Hulle is bekend vir hul abstrakte maskers, wat van hout of blare gemaak word. Hulle is ook bekend vir hul musiek, wat 'n belangrike deel van hul kultuur is. Hierdie artikel is ’n saadjie. Voel vry om Wikipedia te help deur dit uit te brei.


Sevilla (Spaans: [seˈβiʎa], luister (hulp·inligting)) is 'n stad in Suid-Spanje en die hoofstad van die Outonome Gewes Andalusië en die Provinsie Sevilla. Sevilla is aan die oewers van die bevaarbare Guadalquivirrivier in 'n uitgestrekte en vrugbare vlakte geleë. Die stad is volgens 'n antieke legende deur die Griekse held Herakles gestig. Vandag is Sevilla die vierde grootste stad in Spanje en 'n beduidende nywerheids- en handelstad asook 'n gewilde toeristebestemming. Die stadshorison word deur talle historiese torings oorheers. Die oorspronklike stadsentrum is aan die oostelike oewer van die Guadalquivir geleë, terwyl die groot voorstad Triana aan die linkeroewer ontstaan het. Aangesien Andalusië sowat agt eeue lank onder Moorse heerskappy gestaan het, toon Sevilla se boukuns veral hulle argitektoniese invloede. Die stad was egter al voor die Moorse verowering 'n beduidende kulturele sentrum. Die warm klimaat en die vrugbare land het Fenisiërs, Kartagers en Romeine na die gebied gelok. Twee Romeinse keisers, Trajanus en Hadrianus, was boorlinge van hierdie streek. Later het Christophorus Columbus vanuit 'n nabygeleë seehawe sy ontdekkingsreis begin waartydens hy onbewustelik die Nuwe Wêreld sou ontdek.


Die Olimpiese Somerspele 1916 (Duits: Olympische Sommerspiele 1916), amptelik bekend as die Spele van die VIde Olimpiade, sou in 1916 in Berlyn, Duitsland, gehou word. Na die uitbreek van die Eerste Wêreldoorlog in 1914 gaan die voorbereidings normaal voort, aangesien hulle nie verwag het dat die oorlog so lank sou duur nie. Uiteindelik word die Spele tog afgelas. Berlyn het 20 jaar later die Olimpiese Somerspele 1936 aangebied, die laaste spele voor uitbreek van die Tweede Wêreldoorlog. Berlyn is op 4 Julie 1912 deur die Internasionale Olimpiese Komitee (IOK) in Stockholm as gashouer benoem. Ander kandidaatstede was Alexandrië, Amsterdam, Boedapest, Brussel en Cleveland. Vir die Olimpiese Spele is die Duitse Stadion in Grunewald, destyds in die selfstandige stad Charlottenburg, opgerig. Die bouwerk het op 10 Augustus 1912 begin en op 8 Junie 1913 is die stadion ingewy. Dit is in 1934 afgebreek en deur die Olimpiese Stadion vir die Olimpiese Somerspele 1936 vervang. Daar was ook planne vir 'n wintersportweek in Februarie met sportsoorte soos ski, sierskaats en yshokkie in die Swartwoud.


Die Olimpiese Somerspele, amptelik die Spele van die Olimpiade, is 'n internasionale multi-sport geleentheid wat elke vier jaar deur die Internasionale Olimpiese Komitee (IOK) georganiseer word. 'n Olimpiese oorwinning word wêreldwyd gesien as die mees prestigeryke oorwinning in 'n sport. Medaljes word uitgereik in elke item, met 'n goue medalje vir die eerste plek, silwer vir die tweede en brons vir die derde, 'n tradisie wat in 1904 begin het. Kwalifikasiereëls vir elke Olimpiese sport word deur die Internasionale Federasie (IF) wat die betrokke sport reël, opgestel. Vir individuele sporte kwalifiseer deelnemers deur 'n bepaalde plek tydens 'n groot internasionale wedstryd te behaal, of volgens die ranglys van die IF. Nasionale Olimpiese Komitees (NOK) moet 'n beperkte aantal kwalifiserende atlete per item by die Internasionale Olimpiese Komitee (IOK) indien. Die IOK besluit dan welke van die atlete mag deelneem. Verskeie items kry 'n bepaalde aantal buiteperde, hierdie word veral aan atlete uit ontwikkelende lande toegeken. Vir spansporte kwalifiseer lande deur die speel van kontinentale kwalifikasie toernooie. Elke kontinent kry 'n bepaalde aantal plekke in die Olimpiese toernooi.